hotchpotch/miracl-hf-unified huggingface dataset:
మనకొసం తెలుగుదేశం
మనకొసం తెలుగుదేశం ఇది ఒక రాజకీయపరమైన గుంపు , ఇది తెలుగుదేశం పార్టీ చేసిన అబివ్రుద్ది కార్యక్రమాలగురించి ప్రచారమ్ చేస్తుంది .
దీనిని మొదటగా బెంగుళూరు నగరంలొ కొందరు ఉస్తాహవంతులు,సాఫ్ట్వేర్ ఉద్యొగులు అయిన తెలుగుదేశం పార్టీ కార్యకర్తలు ప్రారంబించారు . మనకొసం తెలుగుదేశం కు తెలుగుదేశం పార్టీ కి 
ఎటువంటి సంబంధం లేదు. మనకొసం తెలుగుదేశం పార్టీ కి అనుసందానం కాకుండా పార్టీ కొరకు పనిచేస్తుంది.
జేమ్స్ గోస్లింగ్
జేమ్స్ ఏ.గొస్లింగ్ (19, మే 1955 న కాల్గేరికి దగ్గరలో, ఆల్బెర్టా, కెనడాలో జన్మించారు) ఒక కంప్యూటర్ శాస్త్రవేత్త, జావా అనే కంప్యూటర్ భాషకు తండ్రి లాంటి వారు .
1977 లో గొస్లింగ్ కంప్యూటర్ సైన్స్ విభాగంలో కాల్గెరి విశ్వవిద్యాలయం నుంచి బి.యసి పట్టా పొందారు .1983 లో కంప్యూటర్ సైన్స్ విబాగంలో కార్నిగె మిల్లన్ విశ్వవిద్యాలయం నుంచి పి.హెడి పట్టా పొందారు.
గొస్లింగ్ చేసిన పరిశోధనాపత్రం పేరు 'ఆల్జీబ్రాయిక్ కన్స్ట్రైన్ట్స్ ' దీనిని రాజ్ రెడ్డి ఆద్వర్యంలో పూర్తిచేశారు.
పరిశోధనాపత్రం కోసం పని చేసేటప్పుడు ఈమ్యాక్ ను రాశారు, సన్ మైక్రొసిస్టమ్స్లో చేరకముందే కార్నిగె మిల్లన్ విశ్వవిద్యాలయంలో గొస్లింగ్ యూనిక్స్కు మల్టిప్రాసొసెర్ వెర్షన్ తయారు చేశారు, ఇవే కాకుండా కొన్ని కంపైలర్స్ మరియూ మైల్ సిస్టమ్స్ తయారు చేశారు.
1984 నుంచి 2010 వరకు సన్ మైక్రొసిస్టమ్స్తో పనిచేశారు, జావా అనే కంప్యూటర్ భాషకు తండ్రి లాంటి వారుగా పరిగణించబడ్డారు.
ఏప్రిల్ 2, 2010 న గొస్లింగ్ సన్ మైక్రొసిస్టమ్స్ నుంచి వైదొలిగారు, ఇటీవల సన్ మైక్రొసిస్టమ్స్ని ఓరాకిల్ కార్పొరేషన్ కొనుగొలు చేసింది.
28 మార్చి, 2011 న గొస్లింగ్ కు గూగుల్లో ఉద్యొగం వచ్ఛిందని తన బ్లాగులో రాసుకున్నాడు. 5 నెలల తరువాత తను కొత్త కంపెనీ అయిన లిక్విడ్ రాబొటిక్స్లో చేరినట్లు ప్రకటించాడు.
వివాహితుడు, ఇద్దరు కుమార్తెలు .
కుక్కుట శాస్త్రం
కుక్కుట శాస్త్రము అనగా పందెం కోడిపుంజుల గురించి వ్రాయబడిన పంచాంగము. సంస్కృత భాషలో కుక్కుటము అనగా కోడిపుంజు. ఉభయ గోదావరి జిల్లాలలో కుక్కుట శాస్త్రాన్ని సంక్రాంతి పండుగ సమయాల్లో కోడి పందెములు వేసేటప్పుడు చదువుతారు. కోడి పుంజుల సంరక్షణ, కోడి పుంజుల వర్గీకరణ, ఏ సమయాల్లో పందెము వేయాలి, కోడి పుంజు జన్మ నక్షత్రము, కోడి పుంజు జాతకము మొదలుగు విషయాలు ఈ శాస్త్రములో ఉండును. పందెంలోకి వెళ్ళే కోడిపుంజుని పందెం కోడి అని అంటారు. కుక్కుట శాస్త్రాన్ని ఎవరు రచించారు, ఎప్పుడు రచించారు అనేది తెలియదు కాని, బొబ్బిలి యుద్ధం, పల్నాటి యుద్ధం తర్వాత ప్రాచుర్యం పొందింది. శతాబ్దాల కాలం నుండి ఆంధ్ర క్షత్రియులు (రాజులు) తమ పౌరుషానికి ప్రతీకగా సంక్రాంతి రోజుల్లో కుక్కుట శాస్తాన్ని ఆచరిస్తూ కోడి పందాలను నిర్వహించేవారు. చట్టబద్దం కాకపోయినా ఈ పందాలు ఉభయ గోదావరి జిల్లాలలో ఇంకా నిర్వహించబడుతున్నాయి.
ఈకల రంగులు బట్టి పందెం కోళ్ళ రకాలు విభజింపబడ్డాయి. అవి-
మిశ్రమ రకాలు: కోడి నెమలి, కాకి నెమలి, పచ్చ కాకి, తెలుపు గౌడు (నలుపు, తెలుపు ఈకలు గల కోడి పుంజు), ఎరుపు గౌడు (నలుపు, ఎరుపు ఈకలు గల కోడి పుంజు), నల్ల సవల (రెక్కల పై నల్ల మచ్చలు గల కోడిపుంజు), నల్ల మచ్చల సేతు (తెల్లని ఈకలపై నల్ల మచ్చలు గల కోడి పుంజు). ఈ కోడి పుంజులలో కాకి, పచ్చ కాకి, కాకి నెమలి, డేగ ప్రసిద్దములైనవి, ఖరీదైనవి
నక్షత్ర ప్రభావం కేవలం మానవుల మీదనే కాకుండా పక్షులు, జంతువులమీదకూడా ఉంటుంది. ముఖ్యంగా కోడిపుంజుల్లో రక్త ప్రసరణ పై గ్రహ ప్రభావం ఉంటుంది. క్రింది ఇవ్వబడినవి 27 నక్షత్రాలు, పందెం కోళ్ళపై వాటి ప్రభావాలు.ఏ రోజున ఏ దిశలో కోడిపుంజును పందెమునకు వదలాలి?వారాలను, పక్షాలను అనుసరించి కొన్ని జాతుల కోడిపుంజుల జీర్ణ శక్తి కొరవడి ఉంటుంది. జీర్ణశక్తి మందగించిన కోడిపుంజు పందెంలో అపజయంపాలవుతుంది. కనుక శుక్లపక్షంలో ఏ రోజుల్లో ఏ కోడి పుంజు యొక్క జీర్ణ శక్తి కొరవడుతుందో ఈ కింది పట్టిక చూడవలెను.
అలాగే కృష్ణపక్షంలో ఏ రోజుల్లో ఏ కోడి పుంజు యొక్క జీర్ణ శక్తి కొరవడుతుందో ఈ కింది పట్టిక చూడవలెను.
కోడి పందెము కట్టువాడు తన ఇంటికి పందెములు కట్టు స్థలం ఏ దిక్కున ఉందో తెలుసుకోవాలి. దిశార్వణం (దిశ+అర్వణం) అనగా ఇంటి నుండి పందెము కట్టు స్థలానికి ఏ దిశలో బయల్దేరాలో తెలుసుకోవడం. అర్వణం అనగా ప్రయాణం. ఈ అర్వణం పందెం కట్టుటకు పోవువాని పేరులో మొదటి అక్షరాన్ని బట్టి ఫలితం ఉంటుంది. పందెము కట్టు వారి పేరు మొదటి అక్షరం అచ్చు అయితే అటువంటి వారికి ఇంటికి పందెం కట్టు స్థలం తూర్పు గాని, ఆగ్నేయం గాని, దక్షిణాన గాని, ఉత్తరాన గాని, ఈశాన్యాన గాని ఉండటం మంచిది. దిశార్వణాలు ఏవనగా - కవర్గు, చవర్గు, టవర్గు, తవర్గు, పవర్గు, యవర్గు, శవర్గు.పందెం కట్టుటలో ముఖ్యముగా బ్రహ్మకు ఆధిపత్యం గల రోహిణీ నక్షత్రమందును, ఆర్యమునకు ఆధిపత్యం గల ఉత్తర ఫల్గుణీ నక్షత్రమందును, ఇంద్ర ఆధిపత్యం గల జ్యేష్టా నక్షత్రమందును, అజచరణుని ఆధిపత్యం గల పూర్వ భద్రా నక్షత్రమందును జాగ్రత్త అవసరం.జ్యోతిష్య శాస్త్రంలో నవగ్రహాలకు సమయాన్ని అనుసరించి అవస్థా భేదాలు లెక్కించబడును. పక్షి జాతులలో పగటి సమయమందు గల ఐదు జాములకు ఐదు అవస్థలు చెప్పబడినవి.
గమనిక: జాము అనగా 30/5 = 6 ఘటికలు = 24*6 నిముషములు = 2 గంటల 24 నిముషాలు.
కుక్కుట శాస్త్రం - రచయిత: పండిత ఏలూరి సీతారామ్, పబ్లిషర్: ఉమా ఆఫ్ సెట్ ప్రింటర్స్, రాజమండ్రి
పుష్పపూజ
పుష్పాలుతో చేసే పూజను పుష్పపూజ అంటారు.
అన్ని పుష్పాలు పూజకు పనికిరావని పెద్దలు చెబుతారు. పూలలో సువాసనలను వెదజల్లే వాటిని మాత్రమే పూజకు ఉపయోగిస్తారు.
ఒక్కొక్క రకం పువ్వు ఒక్కొక్క దేవునికి ప్రీతిపాత్రంగా భావిస్తారు.
పుష్పపూజను వివిధ వ్రతాలలో భాగంగా రకరకాల పూలతో ఆయా దేవుల్లను పూజిస్తే అధికమైన ఫలితం లభిస్తుంది.
శంఖు స్థాపన
శంఖు స్థాపన అనగా గృహారంభం. ఎంత పెద్ద నిర్మాణమైన అది విఘ్నాలు లేకుండా పరిసమాప్తి కావడానికి నిర్ణయించిన మంచి ముహూర్తంలో పూజ చేసి పనులు ప్రారంభిస్తారు.
తదియ, పంచమి, సప్తమి, ఏకాదశి, పూర్ణిమ
సోమవారం, బుధవారం, గురువారం, శుక్రవారం.
రోహిణి, మృగశిర, పుష్యమి, హస్త, చిత్తా, స్వాతి, అనురాధ, ఉత్తరాషాడ, రేవతి,
వృషభ, సింహ, వృశ్చిక, కుంభ.
నిర్ణయించిన రోజు ఉదయం ౧౨ (12) గంటల లోపే శంకుస్థాపన పూజకు మంచి సమయం.
వాస్తుశాస్త్రం
శంఖపుష్పం
శంఖపుష్పం (Clitoria ternatea; ) పుష్పించే మొక్కలలో ఫాబేసి కుటుంబానికి చెందిన ఎగబ్రాకే మొక్క. వీటిని సంస్కృతంలో గిరికర్ణిక అని పిలుస్తారు. విష్ణుక్రాంత పత్రి విష్ణుక్రాంత వృక్షానికి చెందినది. వినాయక చవితి రోజు చేసుకునే వరసిద్ధివినాయక ఏకవింశతి పత్రి పూజా క్రమములో ఈ ఆకు పదవది.
ఈ మొక్కలు ఆసియా ఖండానికి చెందినవి. తర్వాత ప్రపంచమంతా విస్తరించాయి. ఈ ఆకు ముదురు పచ్చ రంగులో ఉంటుంది. ఆకారం సమంగా ఉంటుంది. పరిమాణం మధ్యస్థం. ఈ చెట్టు గుబురుచెట్టుగా పెరుగుతుంది.
ఈ ఎగబ్రాకే మొక్క పుష్పాలు మానవ స్త్రీల యోని (Vulva) ఆకారంలో ఉండడం వలన లాటిన్ భాషలో దీని ప్రజాతి పేరు ""క్లిటోరియా (Clitoria)"" క్లిటోరిస్ "(Clitoris)". (Synonyms: "Clitoris principissae".) నుండి ఉత్పన్నమైనది. టెర్నేటియా (""Ternatea"") ఇండోనేషియా దేశంలో ఒక ప్రాంతం పేరు టెర్నేట్ (Ternate) నుండి వచ్చింది. తమిళం, తెలుగు మరియు మళయాళం భాషలలో దీని పేరు శంఖం (Seashell) నుండి వచ్చింది.
కమల
కమల్ లేదా కమల (Kamal or Kamala) ఒక సాధారణమైన తెలుగు పేరు. దీనికి మూలం కమలము లేదా కలువ పువ్వు (Nelumbo nucifera).
లక్ష్మీదేవి ని పద్మోద్భవ, పద్మదళాయతాక్షి, పద్మముఖి అని పిలుస్తారు.
సిట్రుల్లస్
సిట్రుల్లస్ (Citrullus) లేదా కోలోసింథిస్ (Colocynthis) ఒక ఎగబ్రాకే మొక్కల ప్రజాతి. వీనిలో పుచ్చ ("Citrullus lanatus" or watermelon) చాలా ముఖ్యమైన పంట.
క్లిటోరియా
క్లిటోరియా (Clitoria) పుష్పించే మొక్కలలో ఫాబేసి కుటుంబానికి చెందిన ప్రజాతి. 
దీనిలో శంఖపుష్పం (Clitoria ternatea) చాలా ప్రసిద్ధిచెందినది.
చెర్రీ
ప్రూనస్ ("Prunus") ప్రజాతికి చెందిన పండ్లు అన్నింటిని చెర్రీలు (Cherry) అని పిలుస్తారు. ఇవి డ్రూప్ (Drupe) రకమైనది మరియు మధ్యలో విత్తనాన్ని కలిగి చుట్టూ మెత్తని గుజ్జు ఉంటుంది. చెర్రీలలో చాలా జాతులు ఉన్నాయి. ఇవన్ని అడవి చెర్రీ (wild cherry, Prunus avium) నుండి ఉత్పన్నమయ్యాయి.
చెర్రీ పండ్లలో ఆంథోసయనిన్ (anthocyanin) అనే ఎర్రని వర్ణకం ఉంటుంది. ఇవి నొప్పిని మరియు ఇన్ ఫ్లమేషన్ ను తగ్గిస్తాయని ఎలుకల మీద ప్రయోగాలు తెలిపాయి. ఇవి శక్తివంతమైన ఆంటీ ఆక్సిడెంట్లు (antioxidants) గా పనిచేస్తాయి. ఇవి రక్తంలోని కొలెస్టరాల్ వంటి కొవ్వు పదార్ధాలను తగ్గిస్తాయి.
ఈ క్రింది రకాల చెర్రీలు గుర్తించబడ్డాయి :
విశ్వనట చక్రవర్తి
విశ్వనట చక్రవర్తి ఎస్. వి. రంగారావు గురించి ఎమ్. సంజయ్ కిషోర్ రాసిన పుస్తకం.
తెలుగు సినిమా ప్రేక్షకులు గర్వించదగిన మహానటుడు ఎస్. వి. రంగారావు. ఎంతో పట్టుదలతో అకుంఠిత దీక్షతో స్వయంకృషితో అనుకున్న లక్ష్యాన్ని సాధించిన వ్యక్తి. వీరికి సంబంధించిన జీవిత విశేషాలు, అనుభవాలు, అభిప్రాయాలు ప్రతి తెలుగువాడికి తెలియజేయాలనే లక్ష్యంతో ఆయన అభిమాని సంజయ్ కిషోర్ సేకరించి అందిచిన కానుక.
తొలి జీవితం
నాటకరంగ ప్రవేశం
ఫైర్ ఆఫీసర్ గా ఉద్యోగం
సినీరంగ ప్రవేశం
పునః ప్రవేశం
పరభాషా ప్రవేశం
విశ్వనట చక్రవర్తి
యస్.వి.ఆర్. చిత్రమాలిక
దర్శక నిర్మాతగా
విదేశీ పర్యటన
వ్యక్తిగా
సన్మాన సత్కారాలు
మహాభినిష్క్రమణ
ప్రముఖుల అభిప్రాయాలు
యస్.వి.ఆర్. సినీ గీతమాలిక
విశ్వనట చక్రవర్తి, సంజయ్ కిషోర్, ప్రచురణ: సంగమ్ అకాడెమీ, హైదరాబాద్ 1998, 2005.
కామసూత్ర (సినిమా)
కామసూత్ర (Kama Sutra: A Tale of Love) 1996లో విడుదలైన సినిమా. దీనికి మీరా నాయర్ (Mira Nair) దర్శకత్వం వహించింది. ఈ సినిమా పేరు ప్రాచీన భారతీయ గ్రంథం కామసూత్ర గా ఉన్నా ఇది పాత్రల మధ్య సంబంధాల్ని సూచిస్తుంది.
వెనుకబడిన క్షత్రియ కులాలు
చాలా మంది శూద్రులు తాము రాజ వంశాల వారం అని చెప్తారు. అసలు ఇప్పుడు చెప్పబడే పురగిరి క్షత్రియ, భవసార క్షత్రియ, అగ్నికుల క్షత్రియులు మొ, శూద్ర కులాల వారు కొందరు తామే నిజమైన క్షత్రియులమని చెప్తారు. రాజ పుత్రులు, గుజ్జర్లు విదేశీయులు అనే వాదన ఉంది. వాస్తవానికి గజపతులు తప్ప ఆంధ్ర దేశంలో మిగితా రాష్ట్రాల్లో క్షత్రియులు పూర్తిగా అంతరించి పోయారు. అంతఃపురంలో చిలకల్ని బందీలుగా చేసి అలంకరణార్థం ఉంచడం వలన వాటి ఉసురు తగిలి క్షత్రియులు అంతరించిపోయారు అనేది ఒక నానుడి.
ఆంధ్రప్రదేశ్లో వీరిని బి.సి గ్రూపులుగా పరిగణింపబడుచున్నారు. ఈ క్రింది కులాలు ఆర్థికంగా వెనుకబడిన క్షత్రియులు.
పల్లవ రాజుల కాలంలో వీరు సైనికులుగా, సేనాధిపతులుగా పనిచేశారు. పల్లవ సామ్రాజ్యం అంతమైన తర్వాత వీరు వ్యవసాయ కూలీలుగా మారిపోయారు.
వెర్రి పుచ్చ
వెర్రి పుచ్చ లేదా ఏటి పుచ్చ (Citrullus colocynthis, commonly known as the colocynth, bitter apple, bitter cucumber, egusi, or vine of Sodom ( Sanskrit : Gavakshi गवाक्षी, Indarvaruni इंद्रवारूणी), పుష్పించే మొక్కలలో కుకుర్బిటేసి కుటుంబానికి చెందిన ఎగబ్రాకే మొక్క. ఇది మధ్యధరా సముద్రం మరియు ఆసియా ప్రాంతానికి చెందినది. దీని శాస్త్రీయ నామం : "Colocynthis citrullus", ఇప్పుడు "Citrullus colocynthis" అని వర్గీకరించారు.
జిల్లా పరిషత్ ఉన్నత పాఠశాల
జిల్లా పరిషత్ ఉన్నత పాఠశాలలు (Zilla Parishath High School) ఆంధ్రప్రదేశ్ రాష్ట్రంలో ముఖ్యమైన ప్రభుత్వ రంగ పాఠశాలలు. మూడెంచెల పంచాయితీ రాజ్ వ్యవస్థలో పెద్దదైన జిల్లా ప్రభుత్వాల (ప్రస్తుతం జిల్లా పరిషత్ (ఒకప్పుడు జిల్లా ప్రజా పరిష‌త్‌గా పిలువబడేవి) ) ఆధ్వర్యంలో ఈ పాఠశాలలు నడుస్తాయి. ఆంధ్ర ప్రదేశ్‌లోని దాదాపు అన్ని ముఖ్య గ్రామాల్లో ఉండే ఈ పాఠశాలలు ప్రభుత్వ రంగంలో నాణ్యమైన విద్యను అందిస్తున్నాయి. ఈ ప్రభుత్వ పాఠశాలల్లో చదివిన వందలాది మంది విద్యార్థినీ, విద్యార్థులు ఇప్పుడు అనేక ఉన్నత స్థాయిలలో ఉన్నారు.
ప్రస్తుతం కార్పోరేట్ స్థాయి విద్యా సంస్థలు అందిస్తున్న నాణ్యమైన విద్యను ఒకప్పుడు గ్రామీణ ప్రాంతాల్లో ఈ పాఠశాలలే అందించాయి. ఒక్కో జిల్లా పరిషత్ ఉన్నత పాఠశాలా చుట్టు పక్కల పది పదిహేను గ్రామాల విద్యార్థులకు విద్యనందించేది.
ఆంధ్రప్రదేశ్‌లోని పట్టణ ప్రాంతాలలో మునిసిపల్ ఉన్నత పాఠశాల‌లు కూడా ఈ తరహాకు చెందిన పాఠశాలలే. ఇవికాక మండల పరిషత్‌ల ఆధ్వర్యంలో మండల ప్రాథమిక, ప్రాథమికోన్నత పాఠశాలలు కూడా ప్రైమరీ, అప్పర్ ప్రమైరీ విద్యను అందిస్తున్నాయి. వీటికి అదనంగా గురుకుల పాఠశాలలు, ఆశ్రమ పాఠశాలలు, కస్తూర్బా పాఠశాలలు కూడా ప్రభుత్వ రంగంలో విద్యను అందిస్తున్నాయి. వీటికి అదనంగా వివిధ సంస్థలు లేదా వ్యక్తలు చేత ప్రారంభింపబడి, ప్రభుత్వ మద్ధతుతో నడుస్తున్న ఎయిడెడ్ విద్యా సంస్థలు కూడా ఆంధ్రప్రదేశ్‌లో విద్యను అందిస్తున్నాయి.
ప్రధానంగా గ్రామీణ ఆంధ్ర ప్రదేశ్‌లో ఉన్నత విద్యకు జెడ్పీ ఉన్నత పాఠశాలలు చేసిన కృషి అమోఘం అనడంలో ఎటువంటి అతిశయోక్తీ లేదు.
కామినేని వైద్య విజ్ఞాన సంస్థ
కామినేని వైద్య విజ్ఞాన సంస్థ (Kamineni Institute of Medical Sciences; KIMS) ప్రసిద్ధిచెందిన వైద్య కళాశాల. ఇది నల్గొండ జిల్లాలో నార్కెట్‌పల్లి గ్రామంలో ఉంది. ఈ కళాశాలను అనుబంధంగా 1050-పడకల ఆసుపత్రి నడపబడుతున్నది. ఇది జాతీయ రహదారి 9 మీద హైదరాబాద్ పట్టణం నుండి సుమారు 80 కిలోమీటర్లు (50 మైల్లు) దూరంలో ఉంది. ఇది ఈ ప్రాంత పేదప్రజలను ఉన్నతమైన వైద్య సేవలను అందిస్తున్నది. ఇక్కడకు మన రాష్ట్రం నుండే కాక ఇతర దేశాల నుండి కూడా విద్యార్థులు వైద్యంలో డిగ్రీ (M.B., B.S.) కోసం వస్తారు. ఇది ఎన్.టి.ఆర్. ఆరోగ్యశాస్త్ర విశ్వవిద్యాలయముకు అనుంబంధంగా పనిచేస్తున్నది.
ఈ వైద్య సంస్థను శ్రీ కామినేని సూర్యనారాయణ గారు కామినేని విద్యా సంఘం (Kamineni Education Society) లో భాగంగా 1999 సంవత్సరంలో ప్రారంభించారు. మొదటి దఫా 100 మంది వైద్య విద్యార్థులు ఇందులో నమోదు చేసుకున్నారు. తర్వాత ఈ సంఖ్య 150 కి పెరగడమే కాకుండా కొన్ని శాఖలలో పోస్ట్ గ్రాడ్యుయేట్ కోర్సులను ప్రారంభించారు.
ఆలిండియా అడుక్కుతినేవాళ్ళ మహాసభ (పుస్తకం)
ప్రముఖ రచయిత తాపీ ధర్మారావు రచించిన నవల.
రచయిత శ్రీ తాపీ ధర్మారావు 'చిన్న మనవి ' అంటు ముందు మాట రాసుకున్నారు .
అందరూ సమానంగా ఉండవలసిన ఈ మానవ సమాజలో ముష్టి ఎత్తుకొవాల్సిన అవసరం ఎందుకొచ్ఛింది ? ముష్టివళ్ళ జీవితాల గురించి లోతైన 
విశ్లేషన ఈ రచన.
ఇది కాపీరైట్ హక్కులు కలిగిఉన్నది, ఇందులోని ఏ కొంతబాగాన్నైనా సంబంధిత హక్కుదారుకు తెలుపకుండా లేదా రాతపూర్వకమైన అనుమతి లేకుండా పునర్వినియూగించుకొకూడదు.
విశాలాంధ్ర ముద్రరణ.
పవిత్ర వృక్షాలు
పవిత్ర వృక్షాలు ఒక తెలుగు పుస్తకం.
దీనిని అటవీ శాఖ మరియు తిరుమల తిరుపతి దేవస్థానములు సంయుక్తంగా ప్రచురించారు. కర్ణాటక రాష్ట్ర అటవీశాఖకు చెందిన శ్రీ ఎల్లప్పరెడ్డి గారు ఆంగ్లములో "Sacred Plants" అను గ్రంథాన్ని ప్రచురించారు. దీనిని పి.యస్. శంకరరెడ్డి, గోపీకృష్ణ మరియు తమ్మన్న గార్లు చక్కగా అనువదించారు.
ఈ పుస్తకాన్ని మూడు ముఖ్యమైన భాగాలుగా చేశారు.
మొదటి భాగంలో వివిధ పూజలు, వ్రతాలలో జరిపే పుష్ప పూజ మరియు పత్ర పూజల గురించి వివరించారు.
రెండవ భాగంలో వన దేవాలయాలు ఎలా పెంచాలి, ఏఏ చెట్లు ఎక్కడెక్కడ నాటాలి అని వివరించారు.
మూడవ భాగంలో పైన పేర్కొన్న పూజలలో ఉపయోగించే 124 రకాల మొక్కల యొక్క సంస్కృత నామం, తెలుగు పేర్లు మరియు వాటికి సంబంధించిన సమాచారాన్ని క్లుప్తంగా వివరించారు.
ఇది మొదటిసారి 1992 బ్రహ్మోత్సవాలలో ముద్రించి ఆవిష్కరించారు. ఆ తర్వాత 2002, 2003 మరియు 2006 సంవత్సరాలలో పునర్ముద్రణ జరిగింది.
పెన్‌డ్రైవ్
చిన్నగా ఉంటుందిగానీ... పెన్‌ డ్రైవ్‌తో ఉపయోగాలెన్నో... ఆఫీసు ఫైళ్లయినా, ఇష్టమైన సినిమాలు, సంగీతమైనా అటుఇటూ మోసుకెళ్లేందుకు దీనికి మించిన సాధనం లేదు. మరి... అనుకోకుండా మీ పెన్‌ డ్రైవ్ మొరాయిస్తే... వైరస్ కారణంగా సమాచారం మొత్తం మాయమైనట్లు కనిపిస్తే... చాలా ఇబ్బందిగా ఉంటుంది కదూ... తప్పించుకునేందుకు చిట్కాలివిగో...
‘‘మీ పెన్‌ డ్రైవ్‌కు రైట్ ప్రొటెక్షన్ ఉంది... దాన్ని తొలగించండి.. లేదా వేరే డిస్క్ ఉపయోగించండి’’ పెన్‌డ్రైవ్‌లు ఉపయోగించేవారికి అడపాదడపా కనిపించే సందేశమిది. అంతేకాదు... కొన్నిసార్లు మీ పెన్‌ డ్రైవ్‌లోని ఫోల్డర్లల్నీ మాయమైపోయి... కేవలం షార్ట్‌కట్‌లు మాత్రమే కనిపిస్తూంటాయి. ఈ చికాకులన్నీ వైరస్ ప్రతాపమే. వాటికి పరిష్కారమేమిటో చూద్దాం...
షార్ట్‌కట్‌లు కనిపిస్తూంటే...
ముందుగా వైరస్‌ను తొలగించుకోవాలి. ఇందుకోసం మంచి యాంటీవైరస్ సాఫ్ట్‌వేర్ ఉన్న పీసీకి పెన్‌డ్రైవ్‌ను అనుసంధానించండి. స్కాన్ చేసి అన్నిరకాల వైరస్‌లు తొలగించండి. ఆ తరువాత కమాండ్ ప్రాంప్ట్‌ను తెరవండి. స్టార్ట్ మెనూలోని రన్ ఆప్షన్‌లో ఇకఈ అని టైప్ చేస్తే తెరుచుకునే కమాండ్ ప్రాంప్ట్‌లో ATTRIB -H -R -S /S /D G:\*.* అని టైప్ చేయండి. (మీ పెన్‌డ్రైవ్ ‘జీ‘ డ్రైవ్ అనుకుని ఈ కమాండ్ రాశాం. కాకపోతే డ్రైవ్ పేరు ఏదైతే అది టైప్ చేయాలి). ఒకసారి ఈ కమాండ్‌ను రన్ చేయండి...
మీ ఫ్లాష్‌డ్రైవ్‌లో పోయాయనుకున్న ఫైళ్లన్నీ ప్రత్యక్షమవుతాయి.
రైట్ ప్రొటెక్షన్ సంగతి...
కొన్ని పెన్‌డ్రైవ్‌లకు రైట్ ప్రొటెక్షన్ ఆప్షన్ ఉంటుంది కాబట్టి... ఇది సరిగా ఉందా? లేదా? అన్నది ముందుగా చెక్ చేసుకోండి. లాక్ తెరిచి ఉన్నా ఫైల్స్ సేవ్ కాకుండా
Cannot copy files and folders, drive is write protected...
Cannot format the drive, drive is write protected
The disk is write protected
Remove write protection or use another disk
Media is write protected
వంటి సందేశాలు కనిపిస్తూంటే మీ పీసీలోని స్టార్ట్‌మెనూలోని రన్‌ను ఓపెన్ చేయండి. అందులో regedit అని టైప్ చేసి ఎంటర్ నొక్కండి. దీంతో రిజిస్ట్రీ ఎడిటర్ ఓపెన్ అవుతుంది. ఆ తరువాత HKEY_LOCAL_MACHINE\SYSTEM\CurrentControlSet\Control\StorageDevicePolicies పాథ్‌లోకి వెళ్లి add. ba్ట బ్యాచ్‌ఫైల్‌ను డౌన్‌లోడ్ చేసుకోండి. ఒకవేళ స్టోరేజ్ డివైజ్ పాలసీస్ కీ అన్నది లేకపోతే మీరే ఒకటి సృష్టించుకోవాలి. బ్యాచ్‌ఫైల్ డౌన్‌లోడ్ అయిన తరువాత దాన్ని డబుల్ క్లిక్ చేస్తే అది రిజిస్ట్రీలోకి చేరుతుంది. విండోలో కుడిపైపు ఉన్న ‘రైట్ ప్రొటెక్ట్’కీని క్లిక్ చేసి అందులో వాల్యూ డేటా బాక్స్‌లో ‘0’ను టైప్ చేసి ఎంటర్ నొక్కండి. రిజిస్ట్రీ నుంచి బయటకొచ్చి కంప్యూటర్‌ను రీస్టార్ట్ చేయండి. పెన్‌డ్రైవ్‌లోకి ఎంచక్కా సమాచారం ఎక్కేస్తుంది.
ఏడు పురాతన ప్రపంచ అద్భుతాలు
ప్రపంచ ప్రాచీన ఏడు అద్భుతాలు పురాతన చరిత్రలోని విశిష్ట కట్టడాలను సూచిస్తుంది లేక లేక పురాతన కాలంలో ( క్రీ పూఒకటి మరియు రెండవ శతాబ్దాలలో) ప్రాచీన గ్రీసులో ప్రజాదరణ పొందినసందర్శకుల సహాయ పుస్తకాలలో రాయబడిన వాటిని సూచిస్తుంది . వీటిలోప్రాధాన్యత పొందినది సిడాన్ యొక్క ఆంటిపేటర్ మరియు బైజాంటియమ్ యొక్క ఫిలాన్ రాసినవి. వీటిలో మధ్యధరా సముద్రము తూర్పు అంచులో గల కట్టడాలను ప్రస్తావించారు. ఈ జాబితా ఉత్తేజంతో వివిధ రకాల ఏడు వింతలు కాలానుగుణంగా నిర్ణయించే ప్రయత్నాలు జరిగాయి. నేటికీ ఉన్న పురాతన కాలపు ఒకే ఒక్క అద్భుతం గిజా లోని గొప్ప పిరమిడ్ . చరిత్రకారుడు హెరోడోటుస్ (484 BC–ca. 425 BC), మరియు సిరేన్కు చెందిన విద్వాంసుడు కెల్లిమచుస్ (ca 305–240 BC) అలెగ్జాన్డ్రియ ప్రదర్శనశాలలో, ఏడు అద్భుతాల మొదటి జాబితాలను చేశారు కానీ వారి రాతలు బ్రతకలేదు, సూచనలు లాగా మాత్రం ఉన్నాయి. ఏడు ప్రపంచ అద్భుతాలు:
మొదటి జాబితాలలో అలెగ్జాన్డ్రియ దీపపు స్తంభం స్థానంలో ఏడవ అద్భుతంగా ఇష్తర్ గేటు ఉండేది.
గ్రీకు వర్గంలో అద్భుతాలు లేవు కానీ ""తౌమాతా" " (గ్రీకు: Θαύματα ), దీనిని తర్జుమా చేస్తే "చూడవలసిన ప్రదేశాలు"అనే అర్ధంకు దగ్గరగా ఉంటుంది". మనకు నేడు తెలిసిన జాబితాను మధ్య యుగంలో తయారు చేసారు అప్పటికే దానిలోని ఎన్నో ప్రదేశాలు ఉనికిలో లేవు. 
ఏడు పురాతన వింతలు 
1) గిజా పిరమిడ్ ఈజిప్ట్ 
2) బాబిలోన్ లోని వేలాడే ఉద్యానవనాలు ఇరాక్
3) ఆర్టెమిస్ గుడి; టర్కీ 
4) జ్యూస్ విగ్రహము (గుడి) గ్రీస్
5) ముస్సోల్లోస్ ముసోలేయం టర్కీ 
6) కోలోసస్ గ్రీస్
7 లైట్ హౌస్ అఫ్ అలెగ్జాండ్రియా ఈజిప్ట్
లంకాశేషయ్య బంజర్
ఈ గ్రామం ఖమ్మం, కృష్ణ జిల్లాల సరిహద్దులో ఉంది.. 
ఈ గ్రామం వైశాల్యం చాలా తక్కువ. కానీ వ్యవసాయం చాలా ఎక్కువ. ఈ గ్రామంలో నీటి సదుపాయం చాలా ఎక్కువ.
ఈ గ్రామం నుండి చాలా మంది ఉన్నత చదువులు చదివి పట్టణాలలో ఉద్యోగాలు చేస్తున్నారు. 
వ్యవసాయానికి ఈ గ్రామమం ప్రాముఖ్యత ఇస్తుంది. మంచితనం, ఐక్యమతం ఈ గ్రామం విశేషత
రాధ మధు
రాధ మధు ప్రసిద్ధిచెందిన ఒక తెలుగు దైనిక ధారావాహిక. ఇది 2006 నుండి 2008 వరకు మా టీవీలో ప్రసారమయ్యింది. 450 భాగాలుగా ప్రసారమయిన ఈ దైనిక ధారావాహికకు యద్దనపూడి సులోచనారాణి వ్రాసిన "గిరిజా కళ్యాణం" నవల మూల ఆధారం.
మైదానం (నవల)
మైదానం ప్రముఖ రచయిత గుడిపాటి వెంకట చలం చే 1927 లో రచించబడిన నవల.
ఈ నవల మొత్తం ఒక స్త్రీ యొక్క వ్యక్తి గతజీవితం చుట్టూతిరుగుతూ ఉంటుంది మరి ముఖ్యంగా ఆస్త్రీ శారీరక సుఖం కోసం పడే తపన దానికి వైవాహిక జీవితంలో ఉన్న ఇబ్బందులు సమాజం ఇత్యాది వన్ని మనకు ఈ స్త్రీ ద్వారా మనకు వివరిస్తాడు చలం.
ఈ నవల మొత్తం స్త్రీ కొణంలో వివరించబడుతుంది, అంతా తానే చెప్తున్నట్టుగా ఉంటుంది .
నవల మొత్తంలో ప్రధాన పాత్రలు మూడు మొదటిది మూలము అయిన 'రాజేశ్వరి' ది రెండవది 'అమీర్' నవల మొత్తం వీరిద్దరే ప్రదాన కర్తలు కాగా మిగిలినది 'మీర్' అనే పాత్ర .
ఈ నవలకి ముందు మాట గాని,ఉపొద్గాతం కాని నవలకి ఇతివ్రుత్తం కాని ఏమీ లేదు !
నటరత్నాలు
నటరత్నాలు అనేది మిక్కిలినేని రాధాకృష్ణమూర్తి రచించిన విశిష్టమైన తెలుగు పుస్తకం.
నూట ఇరవై సంవత్సరాల చరిత్ర కలిగిన నాటకరంగ చరిత్రలో ఎందరో మహానటులు తెలుగు నాటకరంగానికి సేవ చేశారు. అటువంటి వారి జీవిత విశేషాల్ని ఒకచోట చేర్చడంలో రచయిత కృతకృత్యులయ్యారు. దీనిని పద్మశ్రీ, కళాప్రపూర్ణ యన్. టి. రామారావు గారికి అంకితమిచ్చారు.
ఆంధ్ర నాటకరంగంలో మహోజ్వలంగా వెలిగిన ఎందరో మహానటుల ప్రదర్శనలను చూచి, పులకించి, వారి నటనకు స్పందించి మిక్కిలినేని వారి వివరాల్ని భావి తరాలకు అందించే సదుద్దేశంతో ఎంతో వ్యయప్రయాసలకు ఓర్చి, కొన్ని సార్లు దొంగతనం కూడా చేసి సమాచారాన్ని సేకరించారు. కొన్ని నటరత్నాలు అనే శీర్షికతో ఆంధ్రప్రభ పత్రికలో ముద్రించబడ్డాయి. వాటిని చదివి కొందరు మహానటుల కుటుంబానికి చెందిన వ్యక్తులు జీవిత విశేషాలు పంపించి సహకరించారు. అలా 320 మంది నటీనటుల జీవిత చరిత్రలను సేకరించి ధన్యుడయ్యారు.
ఈ పుస్తకం 1980 సంవత్సరంలో ప్రథమ ముద్రణ పొందినది. తర్వాత 2002 సంవత్సరంలో ద్వితీయ ముద్రణ జరిగింది.
నటరత్నాల జీవిత విశేషాల తర్వాత ఇంకా ఎందరో మహానుభావులను మరచిపోయానని జ్ఞప్తికి వచ్చి 144 మంది ప్రసిద్ధ నాటక దర్శకులు, 157 మంది ప్రసిద్ధ నటులు మరియు 94 మంది ప్రసిద్ధ నటీమణులు జాబితాలను చివరగా చేర్చారు.
మౌంట్ ఓపేరా
మౌంట్ ఓపేరా ఒక ధీమ్ పార్క్ . హైదరాబాద్ శివారుల్లో రామొజి ఫిల్మ్ సిటికి ఏదురుగా నిర్మించారు .
హైదరాబాద్కు 38 కిలోమీటర్లు మరియూ రామోజి ఫిల్మ్ సిటీకి 4 కిలో మీటర్ల దూరంలో ఉంది.
మొత్తం గదులు : 37
రెస్టారెంట్లు : 5
వైశాల్యం : 55 ఎకరాలు
మైనేజింగ్ డైరెక్టర్ మరియూ డైరెక్టర్ : శ్రీ ఏ.ప్రసాద రావు .
శ్రీమిత్ర ఎస్టేట్స్ ప్రయివేట్ లిమిటెడ్ వారిది .
డాల్ఫిన్ : ఫ్యామిలి రెస్టారెంట్, భొజనం మరియూ పానియాలు.
మౌంట్ వ్యూ : ఇండియన్ రెస్టారెంట్.
లోటస్ : కాఫీ షాపు మరియూ టిఫిన్ లు.
ఓమర్ కయ్యం : రెస్టారెంట్ మరియూ బార్.
నైషనల్ హైవే 9, బాటా సింగారం - హైయత్ నగర్, రంగారెడ్డి జిల్లా, హైదరాబాద్ .
చేరుకొవడానికి : ఏ.పి.యస్.ఆర్.టి.సి సదుపాయం ఉంది.
అంతర్జాల చిరునామా : http://www.mountopera.com/
జ్యోతిర్లింగాలు క్షేత్రాలు
ద్వాదశ జ్యోతిర్లింగ క్షేత్రాల్లో ఎనిమిదవ క్షేత్రం విషయంలో భిన్నమైన అభిప్రాయాలు ఉన్నాయి. వాటిలో ఒకటి మహారాష్ట్ర, హింగోలి జిల్లాలోని ఔండునాగ్‌నాథ్, మరొకటి గుజరాత్ రాష్ట్రంలో ద్వారకానగరానికి 12 కిలోమీటర్ల దూరంలో ఉన్న నాగేశ్వరం. రెండు క్షేత్రాలనూ ఎనిమిదవ జ్యోతిర్లింగ క్షేత్రంగా చెబుతారు. రెండు చోట్లా పరమశివుడు నాగేశ్వరుడిగా పూజలు అందుకుంటున్నాడు.
భైరవసెల
శైలంలోని ప్రధాన ఆలయానికి ఆగ్నేయంగా సుమారు 13 కిలోమీటర్ల దూరంలో ‘భైరవసెల’ ఉంది. ఇక్కడికి చేరాలంటే శ్రీశైలం - దోర్నాల మార్గంలో 10 కిలోమీటర్లు ప్రయాణించి, అక్కడి నుంచి కుడివైపు అడవి మార్గంలో మూడుకిలోమీటర్లు కొండ దిగితే భైరవసెలను చేరుకోవచ్చు. ఈ వాగును బయన్న వాగు అని కూడా పిలుస్తారు. ఇక్కడి నుంచి కిలోమీటరు దూరంలో సెలయేరు, దానికి అవతల వైపు గుహ, జలపాతం కనిపిస్తాయి. ఈ గుహను భైరవ గుహ అని, బయన్న గుహ అని పిలుస్తారు. ఉత్తర ముఖంగా ఉన్న ఈ గుహలో భైరవుడు కొలువుదీరాడు. ఈ గుహలో భైరవునికి ఎడమవైపు చెంచుల దైవం బయన్న ఉంటాడు. బయన్నకు రూపం లేదు. నిరాకారమైన నాలుగు శిలలనే బయన్నగా భావించి పూజిస్తారు.
భైరవ సెలలో సహజసిద్ధంగా ఏర్పడిన జలపాతాలు పర్యాటకులను విశేషంగా ఆకట్టుకుంటున్నాయి. కొండ గుట్టల పై నుంచి అంచెలు అంచెలుగా జారిపడే ఈ జలపాతాల శబ్దం చాలా దూరం వరకు వినిపిస్తుంటుంది. ప్రశాంతమైన వాతావరణం, ప్రకృతి అందాలతో మది పులకరించిపోయే పరిసరాలు భైరవసెలకు ఆభరణాలుగా ఉన్నాయి.
20వ శతాబ్దంలో తెలుగు రచయిత్రుల రచనలు
20వ శతాబ్దంలో తెలుగు రచయిత్రుల రచనలు అబ్బూరి ఛాయాదేవి గారి సంకలనం.
పైన వివరించిన సంకలనంలో పాల్గొన్న రచయిత్రుల జీవిత విశేషాలు క్లుప్తంగా వివరించారు.
బైపోలార్ డిజార్డర్
జీవితంలో మానసికంగా కొన్ని హెచ్చుతగ్గులు సర్వసాధారణం. అయితే బైపోలార్ డిజార్డర్ (Bipolar disorder) ఉన్నవారిలో ఈ మానసిక అసమతౌల్యతలు విపరీతంగా ఉంటాయి. అంటే సంతోషంగా ఉన్నప్పుడు మరీ ఎక్కువగా ఎగ్జయిట్‌మెంట్‌కి లోనుకావడం, అలాగే బాధగా ఉన్నప్పుడు మరీ ఎక్కువగా కుంగిపోవడం జరుగుతుంది. ఎక్కువ ఎగ్జయిట్‌మెంట్‌కు లోనుకావడాన్ని హైపోమేనియా (Hypomania) అంటారు.
హైపోమేనియాలో ఉన్న వ్యక్తి తనను తాను చాలా శక్తిమంతుడిగా భావిస్తాడు. తిండి, నిద్ర సరిగా లేకపోయినా ఎనర్జిటిక్‌గా, యాక్టివ్‌గానే ఉంటాడు. అన్నిపనులూ వేగంగా ఉంటాయి. లైంగిక ఆలోచనలు ఎక్కువగా వస్తాయి. ఏది మంచి, ఏది చెడు అనే విచక్షణా జ్ఞానం తగ్గిపోతుంది. ఒక పని చేస్తే దాని ఫలితం ఎలా ఉంటుందో అన్న ఆలోచన రాకపోవడం వల్ల జీవితంలో కొత్త సమస్యలు వస్తాయి.
కుంగిపోవడాన్ని బైపోలార్ డిప్రెషన్ అంటారు. డిప్రెషన్‌లో ఉన్నప్పుడు చిరాకు పడటం, శక్తిహీనుడుగా అయిపోవడం, ఆకలి తగ్గడం లేదా పెరగడం, శరీరం బరువులో మార్పు, నిద్రలేమి, జ్ఞాపకశక్తి, ఏకాగ్రత తగ్గిపోవడం వంటి మార్పులు జరుగుతాయి.
మేనియాకు చికిత్స తీసుకుంటున్నప్పుడు డిప్రెషన్, డిప్రెషన్‌కు చికిత్స తీసుకుంటున్నప్పుడు మేనియాలోకి వెళ్లడం జరిగే అవకాశం ఉంటుంది. సరయిన కారణాన్ని కనిపెట్టి కాన్‌స్టిట్యూషన్ పద్ధతిలో హోమియో మందులు వాడుతూ సరయిన కౌన్సిలింగ్ ఇచ్చినట్లయితే సమస్యను సులభంగా పూర్తిగా తగ్గించవచ్చు.
ఈ సమస్య రావడానికి మానసిక పరమైన ఒత్తిడి ముఖ్యకారణం. సాధారణంగా ఆఫీసు ఒత్తిడి, ప్రేమవ్యవహారాలు, జీవితంలో ఓటమి, ఆత్మీయులను కోల్పోవడం వంటి కారణాలు ఉండవచ్చు. కొన్నిసార్లు మాదకద్రవ్యాలు వాడటం, ఇతర సమస్యలకు వాడుతున్న ఇంగ్లిష్ మందులు శరీర తత్వానికి సరిపడకపోవడం, తగినంత నిద్రలేకపోవడం వంటి కారణాల వల్ల కూడా ఇలా జరిగే అవకాశం ఉంటుంది.
ఇంద్రగంటి మోహన కృష్ణ
ఇంద్రగంటి మోహన కృష్ణ సుప్రసిద్ధ తెలుగు సినిమా దర్శకుడు.ఆయన దర్శకత్వం వహించిన తొలి చిత్రం "గ్రహణం"కి నంది పురస్కారం మరియు పదకొండు పురస్కారాలు లబించాయి.
ఇంద్రగంటి మోహన కృష్ణ పశ్చిమ గోదావరి జిల్లాలో తణుకు పట్టణంలో ఒక తెలుగు బ్రాహ్మణ కుటుంబంలో జన్మించాడు. ఇతని తల్లిదండ్రులు ఇంద్రగంటి శ్రీకాంత శర్మ మరియు ఇంద్రగంటి జానకీబాల. పుట్టింది తణుకులో అయినా విజయవాడలో పెరిగాడు. పదో తరగతి దాకా తెలుగు మాధ్యమంలో చదివాడు. తాతమ్మ చెప్పిన కథలు అతన్ని సాహిత్యం వైపు ఇష్టతను పెంచాయి. ఆ తర్వాత కాలంలో సినిమా తయారుచేయడం మీద ఆసక్తి పెంచుకొన్నాడు.
భారత జాతీయ చలనచిత్ర పురస్కారం
నంది పురస్కారాలు
రోహిణి పబ్లికేషన్స్
రోహిణి పబ్లికేషన్స్ ఆంధ్ర ప్రదేశ్ లోని ఒక ప్రచురణ సంస్థ. దీని ప్రధాన కేంద్రం రాజమండ్రిలో ఉండగా శాఖ విజయవాడలో ఉంది.
కిన్నెర పబ్లికేషన్స్
కిన్నెర పబ్లికేషన్స్ ఒక ప్రచురణ సంస్థ. దీని ప్రధాన కేంద్రం హైదరాబాద్.
నంది ఉత్తమ నూతన దర్శకులు
నంది ఉత్తమ నూతన దర్శకుడు పురస్కార విజేతలు:
ఋతురాగాలు
ఋతురాగాలు తెలుగు బుల్లితెరలో ప్రసారమయిన తొలి దైనిక ధారావాహిక. ఇది 1996 నుండి 1999 వరకు దూరదర్శన్ సప్తగిరి ఛానల్లో ప్రసారమయ్యింది. 450 భాగాలుగా ప్రసారమయిన ఈ దైనిక ధారావాహికకు యద్దనపూడి సులోచనారాణి వ్రాసిన ఒక నవల ఆధారంగా చిత్రీకరించబడింది.
నంది ఉత్తమ దర్శకులు
నంది ఉత్తమ దర్శకుడు పురస్కారం విజేతలు:
దూరదర్శన్ సప్తగిరి
దూరదర్శన్ సప్తగిరీ (తెలుగు భాషలో) తొలి టీవి ఛానల్. ఇది 1977 సంవత్సరంలో అక్టోబరు 23న అప్పటి రాష్ట్రపతి నీలం సంజీవరెడ్డిగారిచే ప్రారంభింఛబడింది. హైదరాబాద్ దూరదర్శన్ కేంద్రం నుంచి మొదట్లొ రోజుకి మూడు గంటల పాటు కార్యక్రమాలు ప్రసారం అయ్యేవి.1998 నుంచి 24గంటల ప్రసారాలు ప్రారంభం అయ్యాయి. 2003 సంవత్సరం ఏప్రియల్ 2 నుండి " సప్తగిరి" ఛానల్ గా దీని పేరు మర్చబడింది. 2014 ఆంధ్రప్రదేశ్ విభజన అనంతరం విజయవాడలో ఉన్న చిన్న స్టూడియో స్థాయిలో ఉన్న ఉపకేంద్రాన్ని నవ్యాంధ్రప్రదేశ్ రాష్ట్ర ప్రాంతీయ ప్రసారానికి ప్రధాన కేంద్రంగా కేంద్రప్రభుత్వంచే ప్రారంభించబడింది. ఈ కేంద్రాన్ని ఆంధ్రప్రదేశ్ ముఖ్యమంత్రి నారా చంద్రబాబునాయుడు మరియు కేంద్ర పట్ట ణాభివృద్ధి మరియు పార్లమెంటరి వ్యవహారాల శాఖా మంత్రి ముప్పవరపు వెంకయ్య నాయుడు ప్రారంభించారు.
1996 వరకు తెలుగులో ఉన్న ఎకైక టివి చానల్ దూరదర్శన్ సప్తగిరి. ఆంధ్రప్రదేశ్ అంతటా ఇది అశేష ప్రేక్షకాదరణను చవిచూసింది. 1996 తరువాత ఇతర చానల్లు రావటముతొ క్రమంగా ప్రేక్షకాదరణను కోల్పొతుంది. 1996కు ముందు ప్రతి రాత్రి 7:30గంటలకు వార్తలు చదివె వక్తలు ఎంతో పేరు ప్రఖ్యాతలు సంపాదించారు. శాంతి స్వరూప్, లక్ష్మి, రమకాంత్ తదితరుల ఇంటింటా పేరొందారు. శుక్రవారం రాత్రి 8గంటలకు ప్రసారం అయ్యె చిత్రలహరి కార్యక్రమం అత్యంత ప్రేక్షకాదరణ పొందింది.
స్పిరో (క్రమం)
స్పిరో ఆ డ్రాగన్ ఒక యాక్షన్ /ప్లాట్ఫాం గేమ్ సిరీస్. ఇది వీడియో గేమ్ పాత్ర స్పిరో నటించిన ఉంది.
1998 లో పరిచయం, ఇది నిజానికి ద్వారా ప్రచురించబడింది: మరియు అభివృద్ధి: కోసం.
స్పిరో సిరీస్ ప్రపంచవ్యాప్తంగా కంటే ఎక్కువ 20 మిలియన్ యూనిట్లు విక్రయించింది.
వసంత ఋతువు
భారతదేశంలో వివిధ కాలాలలో వాతావరణంలో ఏర్పడే మార్పులను బట్టి సంవత్సరంను ఆరు ఋతువులుగా విభజించారు. వాటిలో ఒకటి వసంతఋతువు. వసంత ఋతువులో చెట్లు చిగురిస్తాయి. ఉగాది పండగతో ఈ ఋతువు ఆరంభం అవుతుంది. చైత్ర, వైశాఖ మాసములు. చెట్లు చిగురించి పూవులు పూయు కాలము. ఋతువుల రాణీ వసంతకాలం.
వసంతకాలం - స్ప్రింగ్ (శీతాకాలం అంతమయి వేసవి ప్రారంభం)
చైత్రం మరియు వైశాఖం
మార్చి 20 నుండి మే 20 వరకు
సుమారు 20-30 డిగ్రీల ఉష్ణోగ్రత; వివాహాల కాలం
ఉగాది, హోలీ, శ్రీరామ నవమి, వైశాఖి, హనుమాన్ జయంతి
గ్రీష్మఋతువు
వర్షఋతువు
శరదృతువు
హేమంతఋతువు
శిశిరఋతువు
ఋతువు
ఋతుపవనాలు
వ్యసనములు
చెడు లక్షణములను అలవాటు చేసుకుని వేటి కయితే మనం బానిసలుగా మారుతామో వాటిని వ్యసనములు అంటాము.వాటిలో ముఖ్యమయినవి ఏడు. అవి :
"వెలది, జూదంబు, పానంబు, వేట, పలుకు ప్రల్లదనంబు, దండపరుషము..." ధనం వృధాగా ఖర్చు చేయడం:
శాస్త్రప్రకారము చెప్పబడిన సప్తవ్యసనములు ఇవి.
ఈ ఏడింటినీ సప్త వ్యసనములుగా మన శాస్త్రములు పేర్కొన్నాయి, కాబట్టి వీటిని మనం ప్రయత్న పూర్వకముగా విడిచిపెట్టాలి.
8. ధూమపానం (పొగ త్రాగే వారికన్నా వారి చుట్టు ప్రక్కల వారికి ఎక్కువ ప్రమాదం)
పీరుసాహెబ్ పేట (మిడ్తూరు)
పీరుసాహేబ్ పేట, కర్నూలు జిల్లా, మిడ్తూరు మండలానికి చెందిన గ్రామము..
అక్కినేని అన్నపూర్ణ
అక్కినేని అన్నపూర్ణ (ఆగస్టు 14, 1933 - నవంబరు 28, 2011) ప్రముఖ తెలుగు సినిమా నటుడు అక్కినేని నాగేశ్వరరావు గారి భార్య. ప్రముఖ నటుడైన అక్కినేని నాగార్జున యొక్క తల్లి.
అన్నపూర్ణ 1933, ఆగస్టు 14 న పశ్చిమ గోదావరి జిల్లా దెందులూరులో కొర్లిపర వెంకటనారాయణ, నాగభూషణమ్మ దంపతులకు జన్మించారు. అక్కినేని గారితో కలిసి కీలుగుర్రం సినిమాలో హీరోయిన్ గా నటించారు. 1949 ఫిబ్రవరి 18న అక్కినేని నాగేశ్వరరావును వివాహం చేసుకున్నారు. ప్రేమానురాగాలు పంచే ఆదర్శవంతుడైన భర్త. షూటింగ్ నుంచి వచ్చాక సాధారణ గృహస్థుగా మారిపోయే ఆయన అన్నపూర్ణతో ఎన్నో విషయాలు చర్చించేవారు. ఆమె చెప్పే విషయాలను శ్రద్ధగా ఆలకించేవారు.ఆమె కోసం, పిల్లల కోసం, వారితో ఆనందంగా గడపడం కోసం విధిగా ఏడాదికి ఒక నెల రోజులు పూర్తిగా కేటాయించేవారు అక్కినేని. ఆమె పేరిట అన్నపూర్ణ స్టూడియోస్ స్థాపించి అక్కడ షూటింగ్‌లు చేసుకోవడానికి ఫ్లోర్‌లు నిర్మించడమే కాకుండా, డబ్బింగ్, రికార్డింగ్ థియేటర్లనూ నెలకొల్పారు. అదే పేరుతో బేనర్‌ను ఏర్పాటుచేసి ఎన్నో చిత్రాలు నిర్మించారు అక్కినేని. వీటి ద్వారా ఎంతో మందికి ఉపాధి కల్పించి, భోజనం పెట్టారు. వృద్ధాప్యం కారణంగా అన్నపూర్ణ ఆరోగ్యం దెబ్బతిన్నాక నాగేశ్వరరావు సినిమాలు తగ్గించుకున్నారు. అన్నపూర్ణతో గడిపేందుకు ఎక్కువ కాలం వెచ్చించేవారు. 'సకుటుంబ సపరివార సమేతం' (2000) సినిమా తర్వాత ఆమెను చూసుకోవడం కోసం ఆయన ఐదేళ్ల పాటు సినిమాలకు దూరంగా ఉన్నారు. సహధర్మచారిణి తనను విడిచి వెళ్లిపోయాక అన్నపూర్ణ స్టూడియోస్‌లో కాంస్య విగ్రహాన్ని ప్రతిష్ఠించారు అక్కినేని. స్టూడియోకు వచ్చిన వాళ్లందరినీ విగ్రహం రూపంలో అన్నపూర్ణ పలకరిస్తున్నట్లే ఉంటుంది.
అక్కినేని దంపతులకు ఇద్దరు కుమారులు, ముగ్గురు కుమార్తెలు జన్మించారు. వీరిలోఒక కుమార్తె మరణించారు. కుమారుల్లో నాగార్జున సినిమా హీరో కాగా, వెంకట్ సినీ నిర్మాత.
అన్నపూర్ణ 2011, నవంబరు 28 న మృతి చెందారు.
బ్రహ్మ మల్లిక
బ్రహ్మ మల్లిక అనునది ఎత్తుగా, లావుగా పెరిగె ఒక వృక్షం పేరు. ఆఫ్రికా ఖండంలో పెరిగే ఈ చెట్టు వృక్ష శాస్త్రీయ నామం : Adansonia digitata. దీనిని ఆంగ్లంలో baobab, dead-rat tree (from the appearance of the fruits), monkey-bread tree (the soft, dry fruit is edible), upside-down tree (the sparse branches resemble roots) and cream of tartar tree అని పిలుస్తారు.
ఇవి చాలా పెద్ద వృక్షాలుగా పెరిగా సామాన్యంగా ఒంటరిగా కనిపిస్తాయి. చూచినవెంటనే గుర్తించేవిధంగా అనగా తిరగబడిన వృక్షం మాదిరిగా ఉంటాయి. ఇవి వేయి కన్నా ఎక్కువ సంవత్సరాలు జీవిస్తాయి.
దీని పుష్పాలు తెల్లని తెలుపు రంగులో పెద్దవిగా ఉండి వ్రేలాడుతుంటాయి. ఇవి మంచి సువాసన కలిగివుండి గబ్బిలాలు ద్వారా పరాగసంపర్గం జరుపుకుంటాయి. దీని పండ్లు తెల్లని గుజురు కలిగి ఎండి గట్టిపడి క్రిందపడి రొట్టె ముక్కలుగా కనిపిస్తాయి. ఇది ఆఫ్రికాలో సాంప్రదాయపు ఆహార ప్రధానమైన మొక్క.
దీని జాతి నామం "digitata" వీని ఆకుల ఆకారం ఆధారంగా వచ్చినది. ప్రతి దానిలో ఐదు ఆకులు కలిసి చేతివేళ్లలాగా కనిపిస్తాయి.
ఆఫ్రికన్ బోబాబ్ పండు 6 నుండి 8 సెం.మీ పొడవుంటుంది. దీనిలో కాల్షియం, ఏంటీ ఆక్సిడెంట్లు మరియు విటమిన్ సి ఉంటాయి. కొన్ని సందర్భాలలో ఇది సూపర్ ఫ్రూట్ గా పిలువబడుతుంది. దీని ఆకులు కూడా తింటారు. పండును పాలు లేదా నీటిలో కలుపుకుని పానీయంగా త్రాగుతారు. దీని విత్తనాల నుండి వంట నూనె తయారుచేస్తారు.
కేలండర్ 2012
తెలుగు సంవత్సరం ఉగాది నుండి ఉగాది వరకుగా ఉంటుంది. అంటే, మార్చి 3వ వారం నుండి, మార్చి 3వ వారం వరకు.
2012 ఉగాది (మార్చి 23) నుండి "శ్రీ నందన నామ సంవత్సరం" మొదలవుతుంది.
ఆంధ్రప్రదేశ్ ప్రభుత్వ సెలవు దినాలు-2012
ప్రభుత్వ సెలవు దినాలు అదేశం ప్రకారం సెలవు దినాల వివరాలు
ప్రతి ఆదివారం మరియు రెండవ శనివారం సెలవు. పదహారుసెలవు దినాలు ప్రకటించారు. వాటిని మరియు రెండవశనివారంను, ఈ క్రింది కేలండర్లో తేదీ తరువాత నక్షత్ర గుర్తుతో గుర్తించడమైనది.
ఏఱు
ఏరు లేదా ఏఱు అనగా చిన్న నది. ఇది సామాన్యంగా ఒక పెద్ద నదికి ఉపనదిగా ఉండి చివరికి సముద్రంలో కలిసిపోతుంది. ఇవి సామాన్యంగా తక్కువ లోతు ఉంటాయి.ఏఱు మీద కొన్ని తెలుగు సామెతలు.
కుమార సంభవము
కుమార సంభవం కవికుల గురువుగా ప్రసిద్ధి పొందిన మహాకవు కాళిదాసుచే రచింపబడి ప్రసిద్ధి పొందిన కావ్యము. తారకాసుర సంహారం కొరకు శివ పార్వతుల వివాహము, కుమార స్వామి జననం ముఖ్యమైనవి.
మొదట దక్షుడు యజ్ఞము చేయ సంకల్పించి దేవతలు, రాక్షసులతో సహా సమస్త లోకానికిఆహ్వానం పంపి తన అల్లుడైన పరమేశ్వరునిపై గల చులకన భావంతో శివునికి మాత్రమే ఆహ్వానం పంపడు. దీనికి బాధ పడ్డప్పటికీ సతీదేవి తన తండ్రి చేస్తున్న యాగానికి వెళ్ళాలన్న కోరికను భర్త అయిన పరమేశ్వరుని వద్ద ప్రస్తావిస్తుంది. దానికి పరమేశ్వరుడు పిలవని పేరంటానికి వెళ్ళడం సముచితం కాదని సతీదేవిని వారిస్తాడు. కాని తన తండ్రి చేస్తున్న యాగానికి వెళ్ళాలన్న గాఢమైన కోరిక కలిగిన సతీదేవి వెళతానని పట్టుబడుతుంది. చివరికి భార్య మాట కాదనలేక పరమేశ్వరుడు సమ్మతించి ప్రమథగణాలను తోడిచ్చి దక్షుని యజ్ఞానికి సతీదేవిని పంపుతాడు పరమేశ్వరుడు.
యజ్ఞానికి వచ్చిన సతీదేవిని గమనించిన దక్షుడు అనేకమైన పదజాలంతో పరమేశ్వరుని దూషిస్తాడు.జరిగిన ఆవమానం భరించలేక సతీదేవి యజ్ఞగుండంలో పడి కాలిపోతుంది. ఈ వార్త తెలిసి కోపోద్రిక్తుడైన పరమేశ్వరుడు వీరభద్రుని సృష్టించి యజ్ఞస్థలికి పంపుతాడు. వీరభద్రుడు విలయతాండవంతో యజ్ఞాన్ని సర్వనాశనం చేసి దక్షుని తల నరికి యజ్ఞగుండంలో పడవేస్తాడు. తరువాత దేవతలందరి ప్రార్థనతో శాంతించిన పరమేశ్వరుడు మేక తలను అతికించి దక్షుని బ్రతికిస్తాడు. జరిగినదానికి దక్షుడు శివుని క్షమించమని ప్రార్థిస్తాడు. తరువాత సతీదేవి మరణంతో శివుడు ఘోరమైన తపస్తులోనికి వెడతాడు.
ఇంతలో వర గర్వంతో లోకాలను పీడిస్తున్న తారకాసురుని పీడ విరగడకు పర్వతరాజైన హిమవంతునికి జన్మించిన పార్వతీదేవితో వివాహము జరిపించడానికి శివుని తపోభంగమొనర్చి పార్వతితో వివాహం జరపడానికి దేవతలు మన్మధుని పంపుతారు. తపో భంగమైన పరమేశ్వరుడు మన్మధున్ని భస్మం చేయడం, రతీదేవి ప్రార్థనతో మన్మధున్ని రతీదేవికి మాత్రమే కనబడేలా వరమివ్వడం జరుగుతుంది.
తరువాత దేవతలందరి ప్రార్థనతో పార్వతిని వివాహమాడడానికి అంగీకరించిన పరమేశ్వరుడు సన్యాసి వేశంలో తపస్సు చేస్తున్న పార్వతిని పరీక్షించి అనంతరం తన తరఫున పెళ్ళి విశయం అడగడానికి సప్తర్షులను హిమవంతుని వద్దకు పంపి పెళ్ళి నిశ్ఛయం చేసుకుని తరువాత పార్వతితో పరమేశ్వరుని వివాహం, అనంతరం కుమారస్వామి జననం తారకాసురుని వధ మొదలయిన విషయాలు మహాకవి కాళిదాసు చాలా చక్కగా వర్ణించాడు.
ఆంధ్ర ప్రదేశ్ జనాభా గణాంకాలు
2011 భారత జనగణన గణాంకాల ప్రకారం
" లింగ నిష్పత్తి లెక్కకు పురుషులు మరియు ఇతరులని పురుషులుగా వాడటమైనది "
నాయుడుపాలెం (అనుముల)
నాయుడుపాలెం అనేది అనుముల మండలం నల్లగొండ జిల్లా తెలంగాణలో వుంది ఇక్కడకు మెదటగా 1942 లో కందుల వెంకట్టప్పయ్య ఆతనీ సోదరుడు తిరుపతయ్య ఇంకా అతని బందువులు నాగార్జున సాగర్
తెల్ల కలువ
తెల్ల కలువ (White water-lilly) అనేది ఒక రకమైన నీటి మొక్క. కలువ పూలు అనేక మెత్తని మృదువైన రేఖలు కలిగి ఉండి, చెరువు లలోను, కొన్ని నీటి కుంటలలో, కాలువలలో కనిపిస్తుంది. దీని పువ్వులు తెలుపు రంగులో ఉంటాయి కాబట్టి దీనిని తెల్ల కలువ అంటారు. దీని శాస్త్రీయ నామం Nymphaea alba. ఇది నింఫియేసి (Nymphaeaceae) కుటుంబానికి చెందినది. ఇవి ముఖ్యంగా ఐరోపా మరియు ఉత్తర ఆఫ్రికా అంతా వ్యాపించాయి.
తెల్ల కలువ పూలు 30-150 సెం.మీ. లోతున్న పెద్ద చెరువులు మరియు సరస్సులలో కనిపిస్తాయి. దీని ఆకులు 30 సెం.మీ. వ్యాసాన్ని కలిగివుంటాయి.
వాల్-మార్ట్
వాల్ మార్ట్ స్టోర్స్ లేదా వాల్ మార్ట్ ఐ.ఎన్.సి (NYSE: WMT), ప్రపంచంలోనే అతిపెద్ద చిల్లర సరుకుల వ్యాపార సంస్థ. ఈ కంపెనీ 1969 అక్టోబరు 31 న ఆరంభించబడినది, 1962 లో సామ్ వాల్టన్ స్థాపించిన ఈ కంపెనీ 1972 లో న్యూయార్క్ స్టాక్ ఎక్స్చేంజ్ లో వర్తకం ప్రారంభించింది. దీని ప్రధాన కార్యాలయం బెన్టన్ విల్, ఆర్కాన్సాలో ఉంది. వాల్ మార్ట్ అమెరికా సంయుక్త రాష్ట్రాల్లో అతి పెద్ద చిల్లర సరుకుల వ్యాపార సంస్థగా ఉంది. 2009 లో, కిరాణా వ్యాపారం నుంచి అమెరికా సంయుక్త రాష్ట్రాల్లో $ 258 బిలియన్ల అమ్మకాలు జరిపింది. ఇది మొత్తం అమ్మకాల్లో 51%. అంతేకాక ఇది ఉత్తర అమెరికాలో సామ్స్ క్లబ్ టోకు గిడ్డంగులను (హోల్ సేల్ వేర్ హౌస్) నిర్వహిస్తోంది.
వాల్ మార్టుకు 55 వివిధ పేర్లతొ, 15 దేశాలలో 8.500 దుకాణాలు ఉన్నాయి. ఈ కంపెనీ 50 సంయుక్త రాష్ట్రాలు మరియు ప్యూర్టో రికో సహా, యునైటెడ్ స్టేట్స్ లో తన సొంత పేరుతో వ్యాపారం నిర్వహిస్తోంది. ఇది భారతదేశంలో బెస్ట్ ప్రైస్ గా (ఇది సామ్స్ క్లబ్ వంటిది), జపాన్ లో సేయుగా, యునైటెడ్ కింగ్డమ్ లో ఆస్డాగా, మరియు మెక్సికోలో వాల్-మెక్స్ గా పనిచేస్తుంది . ఆర్జెంటినా, బ్రెజిల్, మరియు కెనడాలో కార్యకలాపాలకు ఇది పూర్తిగా యజమాని. ఉత్తర అమెరికా వెలుపల వాల్ మార్ట్ యొక్క పెట్టుబడులు మిశ్రమ ఫలితాలను కలిగివున్నాయి: యునైటెడ్ కింగ్డమ్, దక్షిణ అమెరికా మరియు చైనా, దాని కార్యకలాపాలు అత్యంత విజయవంతమైయ్యాయి, అయితే జర్మనీ మరియు దక్షిణ కొరియాలో సంస్థలు విజయవంతం కాలేదు.
అర్కాన్సాస్ కు చెందిన వ్యాపారవేత్త సామ్ వాల్టన్, 1940 జూన్ 3న ఐయోవా లోని దేస్ మొయిన్స్ నగరంలోని ఒక జెసి పెన్ని దుకాణం వద్ద పని ఆరంభించి, తన రిటైల్ జీవితాన్ని ప్రారంభించాడు. ఆ ఉద్యొగము 18 నెలల పాటు కొనసాగింది. 1945 లో, అతను బెన్ ఫ్రాంక్లిన్ అను దుకాణాల యాజమాని బట్లర్ బ్రదర్స్ ను కలుసుకున్నారు. వారి సహకారంతొ అర్కాన్సా లోని న్యూపోర్ట్ నగరంలో ఒక దుకాణం ప్రారంభించాడు. .వాల్టన్, న్యూపోర్ట్ లో దుకాణాన్ని అంచనాలకు మించి అత్యంత విజయవంతంగా నడిపించారు. . అయితే, దుకాణం ఉన్న స్థలం కౌలు పునరుద్ధరణ కోసం వచ్చినప్పుడు, వాల్టన్ పునరుద్ధరణ ఒప్పందానికి రాలేక పోయారు.అందుకోసం న్యూపోర్ట్ లో ఒక కొత్త స్థానాన్ని కనుగొలు చేయటానికి విఫల యత్నం చేసారు. బదులుగా, అతను బెంటన్విల్, అర్కాన్సాస్ లో ఒక కొత్త బెన్ ఫ్రాంక్లిన్ ఫ్రాంచైజ్ తెరిచారు. కానీ దీనిని "వాల్టన్స్ ఐదు అండ్ డైమ్" అని నామకరణం చేశారు. అక్కడ, అతను పోటీదారుల కంటే కొద్దిగా తక్కువ ధరలతొ అధిక అమ్మకాలు సాధించారు.
1962 జూలై 2న, ఆర్కాన్సాలోని రోజర్స్ నగరంలోని 719 వాల్నట్ ఏవన్యూ వద్ద మొదటి వాల్ మార్ట్- డిస్కౌంట్ సిటీని తెరిచారు. ఆ భవనంలో ఇప్పుడు ఒక హార్డ్వేర్ దుకాణం మరియు ఒక పురాతన వస్తువుల దుకాణం ఉన్నాయి. తదుపరి ఐదు సంవత్సరాలలో, ఈ సంస్థ ఆర్కాన్సా అంతటా 24 దుకాణాలతొ విస్తరించబడింది మరియు అమ్మకాలలో $12.6 మిలియన్ చేరుకుంది..1968 ఆరొభంలో, అర్కాన్సాస్ వెలుపల సైక్ స్టోన్, మిస్సోరి మరియు క్లేర్మోర్,ఓక్లహోమా నగరాలలో తొలి దుకాణాలను తెరిచింది.
మేళనము
మేళనము [ mēḷanamu ] mēḷanamu. సంస్కృతం n. Mecting, union, coming together. Connection, affinity, as of two languages. కలియడము, కూడిక. మేళము mēḷamu. n. Union, కూడిక. A set of musical instruments, వాద్యముల౛త. A band of musicians, a set of dancers or singers. The music used by them. వేషగాండ్ర యొక్కయు నటుల యొక్క యుగుంపు, పాటగాండ్రగుంపు. ఆ పెండ్లికి నాలుగుమేళములను పిలిపించినారు they sent for four bands to come to the wedding. అది యిప్పుడు మేళానికి పోవడము లేదు she does not now dance. పోకిరిమేళము a pack of rascals. మేళతాళములు instrumental music. మేళవించు or మేళగించు mēḷa-vinṭsu. v. n. To unite, be joined, ౛తగూడు, కలియు. v. a. To mix, unite in harmony, as the sound of various instruments. కలుపు, ౛తకుర్చు, శ్రుతికూర్చు. "అతడు నపుడు పాటకాయి తముగ, వీణెమేళవించి వెలుపలి మొసలనునిచిలోనికరగి." KP. ii. 98. "వీరశృంగారములు మేళవించునట్టి, చెలువమునవిందు ముఖులు." Jaimini. v. 125.
జోగిమేళం : తిరుపతి మొదలైన పుణ్యక్షేత్రాలకు యాత్ర పోయే వాళ్ళను ఊరి బయటిదాకా సాగనంపే మేళం. స్వయంగా తీర్ధయాత్రకు వెళ్ళలేనివారు వారి కానుకలను ఈ జోగి మేళంలో వేస్తే తీసుకెళ్ళి హుండీలో వేస్తారు. కొందరు తిరుపతి దాకా జోగిమేళంతోనే వెళతారు. డోలు, సన్నాయి, క్లారినెట్, డ్రమ్ము, సైడ్రమ్ము వాయిద్యగాళ్ళు ఇందులో పాల్గొంటారు.
వన మల్లి
మల్లె చెట్టుకి సంబంధించిన వివిధ రకాలలో ఒక రకం పేరు వన మల్లి లేక సిరి మల్లి. కొన్ని ప్రాంతాలలో దీనిని అడవి మల్లి అని కూడా అంటారు కాని అడవి మల్లి వేరు వన మల్లి (సిరి మల్లి) వేరు. దీని శాస్త్రీయ నామం Jasminum angustifolium.
భారతదేశ ప్రభుత్వ సెలవు దినాలు-2012
ప్రభుత్వ సెలవు దినాలు అదేశం ప్రకారం సెలవు దినాల వివరాలు: 
ప్రతి ఆదివారం మరియు శనివారం సెలవు. మిగతా సెలవు దినాలుఈ క్రింది కేలండర్లో తేదీ తరువాత నక్షత్ర గుర్తుతో గుర్తించడమైనది.
లక్ష్మినారాయణ పురం
లక్ష్మినారాయణ పురం పశ్చిమ గోదావరి జిల్లా అత్తిలి మండలంలోని గ్రామము..
మొదటి పేజీ/2012ముసాయిదా1
__NOEDITSECTION__
నంద వంశం
నంద వంశం (The Nanda Empire) భారతదేశ చరిత్రలో మగధ సామ్రాజ్యాన్ని క్రీస్తుపూర్వం 5వ మరియు 4వ శతాబ్దాల మధ్య కాలంలో పాలించింది. నంద సామ్రాజ్యం తూర్పున బెంగాల్ నుండి పశ్చిమాన పంజాబ్ వరకు మరియు దక్షిణంగా వింధ్య పర్వతాల వరకు విస్తరించింది. వీరిని చంద్రగుప్త మౌర్యుడు ఓడించి మౌర్య సామ్రాజ్యాన్ని స్థాపించాడు.చంద్రగుప్తా మౌర్య మహాపద్మనంద వారసుడే.
మహాపద్మనందుడు నందవంశ స్థాపకుడు,నంద రాజులు నాయీబ్రాహ్మణ కులానికి సంబంధించిన వారు. కాలాశోకుడు మరియు అతని పది మంది కుమారులను సంహరించి రాజ్యానికి వచ్చాడు. ఇతనికి మహాక్షాత్రప అనే బిరుదు ఉంది.
క్రీ.పూ. 4వ శతాబ్దంలో మహాపద్మనందుడు (2వ పరుశురాముడిగా ప్రసిద్ధి) తెలంగాణ ప్రాంతాన్ని మగధ రాజ్యంలో విలీనం చేశాడు. కరీంనగర్ రామడుగు వద్ద
నందరాజుల కాలం నాటి విగ్రహమొకటి ఇటీవలే బయటపడిందట. ఇది మౌర్యులకు పూర్వమే మహాపద్మనందుడు తెలంగాణా దాకా తన
రాజ్యవిస్తరణ చేసాడన్న విషయం బలపడుతున్నది.
క్రీస్తునకు పూర్వం 5-4 శతాబ్ది నాటి నంద వంశ పాలనకు శ్రీకారం చుట్టిన.మహా పద్మనందుడు ఇలా నిధిని భూగర్భంలో నిక్షిప్తం చేసినట్టు ప్రసిద్ధమైన కథ ప్రచారంలో ఉంది.ఈ మహాపద్మనందుడు వారసుడే
మౌర్య చంద్రగుప్తుడు. లక్ష కోట్ల సువర్ణ ముద్రికలను సేకరించిన.నందరాజు ఆ నిధిని గంగానది అడుగున నిక్షిప్తం చేశాడట! ‘మహాపద్మము’ ఒక సంఖ్య. దీని విలువ లక్ష కోట్లని ‘బ్రౌన్’ నిఘంటుకారుడు
నిర్ణయించాడు! గంగానదికి ఆనకట్ట కట్టి నీటిని మళ్లించి ఇసుక తేలిన.నదిలో తవ్వి ఈ లక్షకోట్ల తులాల బంగారాన్ని నందుడు పూడ్చి పెట్టించాడట!
కోటి టన్నుల బంగారమన్న మాట-ఇప్పటి లెక్కల్లో-! ఆ తరువాత.ఆయన నదిని మళ్లీ సువర్ణ నిధి నిక్షిప్త ప్రాంతం మీదకి మళ్లించాడట-కట్టను తెంపి...ఈ చారిత్రక వాస్తవాన్ని కవిసమ్రాట్
విశ్వనాధ సత్యనారాయణ తన ‘చంద్రగుప్తుని స్వప్నం’ అన్న చారిత్రక రచనలో పేర్కొన్నారు. మహా పద్మనందుడన్న పేరు క్రీస్తునకు పూర్వం నాటి
ఆ చక్రవర్తికి అందుకనే వచ్చిందట!!
• సామ్రాట్ మహపద్మ నంద - నంద రాజ్యం స్థాపకుడు, భరతఖండాన్ని పరిపాలించిన మొట్టమొదటి రాజు (క్రీ.పూ.424).
• సామ్రాట్ పంధుక నంద
• సామ్రాట్ పంఘుపతి నంద
• సామ్రాట్ భుతపలనంద
• సామ్రాట్ రస్త్రపలన నంద
• సామ్రాట్ గోవిష్ణక నంద
• సామ్రాట్ దషసిధక నంద
• సామ్రాట్ ఖైవర్త నంద
• సామ్రాట్ మహేంద్ర నంద
• సామ్రాట్ ధన నంద – (క్రీ.పూ.321) (‘నవనంద’ రాజులలో ఆకరివాడు)
మౌర్య సామ్రాజ్యం
నంద రాజ వంశీయుల ఆధారాలు :
చంద్రగుప్త మౌర్య నంద రాజ కుమారుడు ఆధారాలు :
1. క్రీ.పూ.4వ శతాబ్దం విశాకదత్తుడు రచించిన “ముద్రరాక్షస” గ్రంథంలో క్లుప్తంగా వివరించారు " చంద్రగుప్త మౌర్య నంద వంశీయుల వారసుడే " అని వివరించారు. (Visakadattas 4th century BC “Mudrarakshasa” Book) 
2. ఎజెస్ ఆఫ్ ద నందస్ యండ్ మౌర్యస్ - (రచించిన వారు కె.ఎ.నీలకంఠ శాస్త్రి). (Ages Of The Nandas and Mauryas – Written by K.A.Neelakanta Sastri).
3. ద నందస్ (బార్బర్ రూలర్స్ ఇన్ ఇండియ) - (రచించిన వారు ధనరాజ్ టి.యం). (The Nandas (Barber Rulers In India) - Written by Dhanaraju T.M).
4. భారతదేశ చరిత్ర డిడి.కోసాంబి - ప్రఖ్యతిగాంచిన బౌద్ధమత రచేయిత డిడి.కోసంబి, ఇతను రాసిన అనేక గ్రంథాలలో కుడా “చంద్రగుప్త మౌర్య నంద వారసుడే “ అని రచించాడు. (“DD Kosambi” buddhist Writer – India History) 
5. History Of Ancient India - Radhey Shyam Chaurasia.
6. A History Of India – Romola Thapar.
7. సాక్షి దినపత్రికలో (తేది: 20-11-2011) ప్రచురించిన ఫ్యామిలీ పెజిలో వచ్చిన ఆర్టికల్ లో కుడా “ చంద్రగుప్త మౌర్య నంద వారసుడే అని వ్రాసినారు “.
షోలాపూర్ లోకసభ నియోజకవర్గం
షోలాపూర్ లోకసభ నియోజకవర్గం (Solapur Lok Sabha constituency) మహారాష్ట్ర రాష్ట్రంలోని 48 లోకసభ నియోజకవర్గాలలో ఒకటి. 1951 నుంచి ఇప్పటివరకు ఈ నియోజకవర్గానికి జరిగిన 16 ఎన్నికలలో భారతీయ జాతీయ కాంగ్రెస్ 12 సార్లు, భారతీయ జనతా పార్టీ 3 సార్లు గెలుపొందగా, 1951లో తొలి ఎన్నికలలో పీసెంట్స్ అండ్ వర్కర్స్ పార్టీ గెలుపొందినది. ప్రస్తుతం కేంద్ర మంత్రిగా ఉన్న సుశీల్ కుమార్ శిండే ఈ నియోజకవర్గం నుండి 3వ పర్యాయం గెలుపొందినాడు. 
2009 లోకసభ ఎన్నికలలో కాంగ్రెస్ పార్టీ అభ్యర్థి సుశీళ్ కుమార్ శిండే తన సమీప ప్రత్యర్థి భారతీయ జనతా పార్టీకి చెందిన శరద్ బాన్సోడేపై 99632 ఓట్ల మెజారిటీతో విజయం సాధించాడు. శిండేకు 3,87,591ఓట్లు రాగా బాన్సోడేకు 2,87,959 ఓట్లు లభించాయి. బీఎస్పీకి చెందిన ప్రమోద్ గైక్వాడ్‌కు 30,457 ఓట్లు వచ్చాయి.
నాందేడ్ లోకసభ నియోజకవర్గం
నాందేడ్ లోకసభ నియోజకవర్గం (Nanded Lok Sabha constituency) మహారాష్ట్ర రాష్ట్రంలోని 48 లోకసభ నియోజకవర్గాలలో ఒకటి. 1967 ముంచి ఇప్పటివరకు జరిగిన 12 లోకసభ ఎన్నికలలో భారత జాతీయ కాంగ్రెస్ పార్టీ 9 సార్లు, జనతాపార్టీ, జనతాదళ్, భారతీయ జనతా పార్టీలు ఒక్కోసారి విజయం సాధించాయి. మహారాష్ట్ర ముఖ్యమంత్రులుగా పనిచేసిన శంకర్‌రావు చవాన్, అశోక్‌రావు చవాన్‌లు ఈ నియోజకవర్గానికి ప్రాతినిధ్యం వహించారు. ప్రస్తుతం కాంగ్రెస్ పార్టీకి చెందిన భాస్కర్‌రావు ఖట్‌గాంకర్ ఈ నియోజకవర్గపు లోకసభ సభ్యుడు.
2009 లోకసభ ఎన్నికలలో ఈ నియోజకవర్గం నుంచి కాంగ్రెస్ పార్టీ అభ్యర్థి భాస్కర్‌రావు ఖట్‌గాంకర్ తన సమీప ప్రత్యర్థి భారతీయ జనతా పార్టీకి చెందిన సంభాజీ పవార్‌పై 74,614 ఓట్ల మెజారిటీతో విజయం సాధించాడు. భాస్కర్‌రావు ఖట్‌గాంకర్‌కు 3,46,400 ఓట్లు రాగా, సంభాజీకు 2,71,786 ఓట్లు వచ్చాయి.
గ్లాసు
గ్రాసు: ఇది ఆంగ్ల పదం "గ్లాస్" నుండి వచ్చింది. గాజుతో చేసిన లోటాను గ్లాస్ అనే వారు. ఆ పేరె అన్ని లోటాలకు స్థిర పడి పోయింది. సత్తు గ్లాస్, ప్లాస్టిక్ గ్లాస్, వెండి గ్లాస్ ఇలా దేంతో చేసినా అది గ్లాస్ అనే అంటారు. దీనికి తెలుగు పదం "లోటా"
బిందె
బిందె: మంచి నీళ్లను నిల్వ చేసుకునె కుండ వంటి ఇత్తడి పాత్ర: గతంలో మట్టి కుండల్లో నీళ్లను నిల్వ చేసుకునే వారు. అదే ఆకారంలో వుండే ఇత్తడి పాత్రను బిందే అంటున్నారు. దీనికి దీర్ఘ కాల మన్నిక ఉంది.
కుంపటి
కుంపటి: మట్టితో గాని, ఇనుప రేకులతో గాని చేసిన పొయ్యిని కుంపటి అంటారు. మామూలు పొయ్యి అయితే అది వున్న చోటునే వంట చేసుకోవాలి. కాని కుంపటి మన ఇస్టమున్న చోటున పెట్టుకొని వంట చేసు కోవచ్చు. దీని వల్ల వంట చెరకు కొంత ఆదా అవుతుంది. ఇది చాల పురాతనమైనదే. కుంపటి మీద ఒక సామెత కూడ వున్నది. "ఒక ముసలమ్మ తన కుంపటి.. కోడి లేకుంటే వూర్లో తెల్లవారదని ఆ వూరి మీద పగ తీర్చు కోడానికి తన కుంపటిని, కోడిని తీసుకొని వెళ్లి పోయిందట" ఆ వూర్లో ఎవ్వరికి కోడి లేనందున తన కోడి కూయంగానె తెల్లవారేది. ఆ తర్వాత తన కుంపటి రాజేయగా... ఇరుగుపొరుగు వారు వచ్చి నిప్పు తీసుకెళ్లి తమ ఇళ్లల్లో పొయ్యి రాజేసుకునె వారు.
కుంపటికి సంబందించిన సామెత...
ఒక అవ్వ ... తన కుంపటి... తన కోడి లేకుంటే ఈ ఊర్లో తెల్లవారదని తలచి తన కోడిని - కుంపటిని తీసుకొని వేరే వూరికి వెళ్ళిపోయిందట.
వివరణ: ఒక అవ్వ వద్ద ఒక కోడిపుంజు వుండేది. అది తెల్లవార జామున కూత వేసేది. దాంతో ఆ వూరి జనము నిద్ర మేల్కొని మగ వారు పొలాలకు వెళ్ళగా... ఆడవారు ఈ అవ్వ ఇంటికొచ్చి కుంపటి లోని నిప్పును తీసుకెళ్ళి తమ ఇళ్ళలో పొయ్యి రాజేసుకునేవారు. ఇలా జరుగు చుండగా... అవ్వకు ఒక ఆలోచన వచ్చింది. అదేమంటే... ఈ వూరి వారందరు తన కోడి కూతతో మేల్కొని తమ పనులను పోతున్నారు, తెల్లవారుతున్నది... ఆడవారు తన కుంపటి లోని నిప్పును తీసుకెళ్ళి తమ ఇండ్లలో పొయ్యిని రాజేసుకొని వంట చేసుకుంటున్నారు . తన కోడి -- కుంపటి తోనే ఈ ఊరిలో తెల్లవారుతున్నది... వంటలు చేసుకుంటున్నారు, తాను, తన కోడి, కుంపటి లేకుంటే ఈ వూరిలో ఎలా తెల్లవారుతుంది... స్త్రీలు వంటలెలా చేసుకుంటారు, పనులు ఎలా జరుగుతాయి... చూడాలనుకొని తన కుంపటిని, కోడిని తీసుకొని వేరే పల్లెకు వెళ్ళి పోయిందట. అయినా తన కోడి - కుంపటి లేకున్నా ఆ వూరిలో జన జీవనము యధావిధిగా జరుగుతుండడము చూచి ఆ అవ్వ నివ్వెర పోయిందట.
మాడవీధులు
మాడ వీధులు: తిరుమల శ్రీ వారి ఆలయం చుట్టు వున్న ప్రధాన రహదారిని మాడ వీధులు అంటారు. ఉత్సవ సందర్భాలలో స్వామి వారిని వివిధ వాహనాలపై, రథాల పై వూరేగింపుగా ఈ మాడ వీదులలో ఊరేగిస్తారు.
కాని ప్రజలు "మాడ వీదులు"ల్లో వుమ్మ రాదు. అవి పవిత్రమినవి.
అకోలా లోకసభ నియోజకవర్గం
అకోలా లోకసభ నియోజకవర్గం (Akola Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. మాజీ కేంద్ర మంత్రి వసంత్ సాఠే ఈ నియోజకవర్గానికి ప్రాతినిధ్యం వహించాడు. ప్రస్తుతం భారతీయ జనతా పార్టీకి చెందిన సంజయ్ ధోత్రే ఈ నియోజకవర్గంకు ప్రాతినిధ్యం వహిస్తున్నాడు.
2009 లోకసభ ఎన్నికలలో భారతీయ జనతా పార్టీ అభ్యర్థి సంజయ్ ధోత్రే తన సమీప ప్రత్యర్థి బీబీఎంకు చెందిన ప్రకాష్ అంబేద్కర్‌పై 64,848 ఓట్ల మెజారిటీతో గెలుపొందినాడు. సంజయ్‌కు 2,87,526 ఓట్లు రాగా, ప్రకాష్‌కు 2,22,678 ఓట్లు వచ్చాయి. కాంగ్రెస్ పార్టీకి చెందిన బాబాసాహెబ్‌కు 1,82,776 ఓట్లు లభించాయి.
షిర్డీ లోకసభ నియోజకవర్గం
షిర్డీ లోకసభ నియోజకవర్గం (Shirdi Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. నియోజకవర్గాల పునర్వ్యవస్థీకరణ ఫలితంగా ఇది కొత్తగా ఏర్పడింది. 2009లో తొలిసారిగా ఈ నియోజకవర్గానికి జరిగిన ఎన్నికలో శివసేన పార్టీకి చెందిన భావ్‌సాహెబ్ వాక్‌చౌరే విజయం సాధించాడు.
2009లో జరిగిన లోకసభ ఎన్నికలలో ఈ నియోజకవర్గం నుంచి శివసేన పార్టీకి చెందిన అభ్యర్థి భావ్‌సాహెబ్ రాజారాం వాక్‌చౌరే తన సమీప ప్రత్యర్థి ఆర్పీఐ (ఏ) పార్టీకి చెందిన రాందాస్ అథవలేపై 1,32,751 ఓట్ల మెజారిటీతో విజయం సాధించాడు. భావ్‌సాగెబ్‌కు 3,59,921 ఓట్లు రాగా, రాందాస్‌కు 2,27,170 ఓట్లు వచ్చాయి.
మాల దాసరి
మాల దాసరి అనేది ఎస్.సి. కులము లోని ఒక ఉప కులము. వీరు హరిజనవాడలందు పూజలు, వైదిక కార్యములు చేయుచుంటారు. వీరికున్న ప్రత్యేకత సంక్రాంతి పండుగ సమయంలో తెలుస్తుంది. నుదుటున నిలువు నామాలు, నెత్తిన కలశం, చేతిలో చిడతలతో వీధుల్లోకి వచ్చి దేవుని కీర్తనలు పాడుతూ గ్రామాలలో తిరుగుతూ భజన చేస్తారు దాసరివారు. ప్రేమతో ఎవరేదిచ్చినా ఆనందంగా స్వీకరిస్తారు. ప్రతి ఇంటికీ వెళ్ళి వారి కుటుంబ పూర్వీకులను గురించి వారు చేసిన మంచి పనుల గురించి తంబూర, చిడతలసహాయంతో వీరు చేసే గానం సంక్రాంతికే వన్నె తెస్తుంది.
మాలదాసరిపై సమగ్రంగా తెలియదలచినవారు హైదరాబాదు విశ్వవిద్యాలయంలో ఆచార్య ఆర్ వి. ఆర్ కృష్ణశాస్త్రి పర్యవేక్షణలో డా.కొంకే గౌరీశ్వరరావు /మాలదాసరుల జీవన విధానం..సాహిత్య సాంస్కృతిక అధ్యయనం/అనే సిద్ధాంత గ్రంథం సమర్పించారు. విశ్వవిద్యాలయ గ్రంధాలయంలో అందుబాటులో ఉంది.
షిర్డీ
హిందూ మతము
హిందుస్తాన్ మోటార్స్
హిందుస్తాన్ మోటర్స్ వాహనాలని తయారు చేసే ఒక భారతీయ సంస్థ. ఇది బిర్లా సాంకేతిక సేవలు లోని ఒక భాగం. మారుతి ఉద్యోగ్ లేక మునుపు ఇదే భారతదేశంలోని అతిపెద్ద వాహన తయారీదారు.
ట్యాక్సీ క్యాబ్ గా వ్యవహరింపబడే, ప్రభుత్వ వాహనం అంబాసిడర్ని రూపొందించేది ఈ సంస్థే. 1954 లో బ్రిటీషు మోడల్ మోరిస్ ఆక్స్ ఫర్డ్ ప్రేరణగా ఈ కారు రూపొందించబడింది.
గుజరాత్ లోని పోర్ట్ ఓఖాలో ప్రారంభమై, తర్వాత 1948 లో పశ్చిమ బెంగాల్ కు మారినది. ఈ ప్రదేశాన్ని ఇప్పుడు హింద్ మోటర్గా వ్యవహరిస్తున్నారు.
1998 లో మిత్సుబిషితో జాయింట్ వెంచర్ కుదుర్చుకొన్నది. తమిళ నాడులోని తిరువల్లూరులో ఈ కార్మాగారము ఉంది.
శంకరదర్శనం
శంకరదర్శనం ఆదిశంకరుల జీవితం - రచనలు గురించిన తెలుగు పుస్తకం. దీనిని డా. వింజమూరి విశ్వనాధమయ్య రచించగా ఋషి ప్రచురణలు 2005 లో తొలిసారిగా ముద్రించారు.
ఈ గ్రంథాన్ని రచయిత తన తల్లిగారైన కీ.శే. వింజమూరి వెంకట శేషమ్మకు అంకితమిచ్చారు.
1. అవతరణం :
2. సన్యాస స్వీకారం :
3. కాశీ నివాసం :
4. దిగ్విజయ యాత్ర :
5. గ్రంథ రచన
6. సర్వజ్ఞ పీఠాధిరోహణం
7. మఠస్థాపనం :
8. సిద్ధి పొందటం
9. ధర్మాలు - ధర్మ సూక్ష్మాలు
1. భాష్య సముద్రాలు :
2. ప్రకరణ తరంగిణులు :
3. స్తోత్రాల చెలమలు :
4. అనుబంధాలు :
నగరాలు
‘నగరాలు’ ఆంధ్ర ప్రదేశ్ వెనుకబడిన కులాల జాబితా బి గ్రూపులో 23వ కులం.
వీరి పూర్వీకులు ఒరిస్సాలోని గంజాం ప్రాంతం నుంచి ఆంధ్రప్రాంతానికి చేరుకున్నారు.వ్యవసాయంపైనే ఆధారపడి జీవిం చేవారు. వైద్య వృత్తిని వీరు ఎంచుకున్నారు. అప్ప ట్లో వీరు ఆయుర్వేద వైద్యం చేసేవారు.వీరి పూర్వీకులు విజయనగర రాజులకు వైద్యం చేశారు. వీరి వైద్య సేవలను మెచ్చిన వారు ఏడు గ్రామాలను ముఖాసాలుగా ఇవ్వడం జరిగింది. వీరు అప్పట్లో కరణీకం కూడా చేసేవారు. 
శ్రీకాకుళం, విజయనగరం, విశాఖపట్నం, కృష్ణా జిల్లాలో ఎక్కువగాను, హైదరాబాద్‌, రంగారెడ్డి జిల్లాలలో అక్కడక్కడా ‘నగరాలు’ సామాజికవర్గానికి చెందివారు జీవిస్తున్నారు.వీరు ‘నగరాల్లో’ స్థిరనివాసం ఏర్పాటు చేసుకోవడంతో వీరికి నగరాలు అనే పేరు వచ్చింది. విశాఖ పట్టణంలోని కోట వీధిలో విజయవాడలోని ఒన్‌ టౌన్‌ (పాతబస్తి) లో వీరు జీవించేవారు.
స్వాతంత్య్రానికి పూర్వం నుండి వీరికి రిజర్వేషన్‌ సౌకర్యం ఉంది.మద్రాసు ప్రెసిడెన్సీ ఉన్న కాలంలో సైతం వీరు బిసి రిజర్వేషన్ల జాబితాలో ఉన్నారు. తర్వాత వచ్చిన అనంతరామన్‌ కమిషన్‌ కొన్ని కులాలను బిసి రిజర్వేషన్ల జాబితాలోనుంచి తొలగించిన సందర్భంలో వీరు కూడా రిజర్వేషన్‌ సౌకర్యాన్ని కోల్పోయారు. ఈ నేపథ్యంలో నగరాలు కుల సంఘం నాయకులు తమ కులాన్ని తిరిగి రిజర్వేషన్ల జాబితాలో చేర్పించేందుకు అనేక ప్రయత్నాలు చేశారు.వారు చేసిన ప్రయత్నాలు ఫలించి 2008లో బీసి రిజర్వేషన్‌ జాబితాలోని డి గ్రూప్‌లో నగరాలు సామాజికవర్గాన్ని చేర్చుతూ ప్రభుత్వం జీఓ విడుదల చేసింది.
కంకర క్వారీలు, ఇసుకు క్వార్వీలు, ముఠావర్కర్లు, లాగుడు బండి కార్మికులు, తాపీ పనివారుగా రోజు కూలీలుగా... జీవనం సాగిస్తున్న వీరి పిల్లలు బడిబాట పట్టారు.
చిత్రకూట జలపాతం
చిత్రకూట చత్తీస్‌గఢ్‌లోని జగదల్‌పుర్ పట్టణానికి ఉత్తరాన 30 కిలో మీటర్ల దూరంలో ఉన్న గ్రామం. ఈ గ్రామం దగ్గర ఇంద్రావతి నదిపై జలపాతములు ఉన్నాయి. చిత్రకూట్ జలపాతముల దగ్గర పర్యాటకుల కోసం నిర్మించబడిన అతిథి గృహములు కూడా ఉన్నాయి.
అమ్రావతి లోకసభ నియోజకవర్గం
అమ్రావతి లోకసభ నియోజకవర్గం (Amravati Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. ప్రస్తుత రాష్ట్రపతి ప్రతిభా పాటిల్ 1991 నుండి 1996 వరకు ఈ లోకసభ నియోజకవర్గానికి ప్రాతినిధ్యం వహించింది. ప్రస్తుతం శివసేన పార్టీకి చెందిన ఆనందరావు అడ్సుల్ ఈ నియోజకవర్గపు లోకసభ సభ్యుడు.
2009 లోకసభ ఎన్నికలలో ఈ నియోజకవర్గం నుంచి శివసేన పార్టీకి చెందిన ఆనంద్‌రావ్ అడ్సుల్ తన సమీప ప్రత్యర్థి రిపబ్లికన్ పార్టీ ఆఫ్ ఇండియాకు చెందిన రాజేంద్ర గవైపై 61,716 ఓట్ల మెజారిటీతో విజయం సాధించాడు. ఆనంద్‌రావ్‌కు 3,14,286 ఓట్లు రాగా, రాజేంద్రకు 2,52,570 ఓట్లు లభించాయి.
అమ్మమ్మ.కాం
అమ్మమ్మ.కాం ప్రసిద్ధిచెందిన ఒక తెలుగు దైనిక ధారావాహిక. ఇది 2008 నుండి 2009 వరకు మా టీవీలో ప్రసారమయ్యింది. 200 భాగాలుగా ప్రసారమయిన ఈ దైనిక ధారావాహిక రచించినది పాలగుమ్మి సీత.